Cara Mudah Masak Nasi Kalau Cuma Kita Seorang Nak Makan. Tak Membazir, Tak Berkerak

“Malasnya nak masak nasi bila duk sorang-sorang ni. Takkan nak masak setengah pot je. Nanti nak basuh periuk pun leceh, berkerak-kerak.”
Kalau kita masak nasi macam biasa, memang banyak juga kan nasi yang melekat pada periuk? Kadang-kadang rasa tak berbaloi nak masak nasi kalau kita seorang saja nak makan.

Dalam perkongsian artikel kali ini, ada tips berguna yang dikongsikan oleh Puan Amalina Aziz, khas untuk anda yang selalu mengalami ‘dilema’ begini.
Cara masak nasi yang ditunjukkannya ini memang sesuai untuk masak nasi dalam kuantiti yang sedikit, contohnya untuk 1-2 orang makan. Kadang-kadang orang lain di rumah semua makan bihun goreng tapi ada seorang anak kecil yang tak boleh makan pedas dan kita nak beri makan nasi, bolehlah juga guna cara ini.

Cara Mudah Masak Nasi Dalam Portion Kecil Supaya Tak Membazir, Tak Berkerak
Mudah saja sebenarnya cara masak nasi dalam portion sedikit. Menurut Puan Amalina, kali pertama beliau mencuba masak nasi dengan teknik ini terus berjaya.

Jom tengok cara yang dikongsikannya langkah demi langkah.
1. Basuh Beras
Mula-mula, ambil beras dalam setengah mug dan basuh seperti biasa. Kalau nak 2 mug nasi, buat lagi satu.
2. Masukkan Air Secukupnya
Kemudian isikan air ke dalam mug agak-agak sampai hampir penuh. Beras tadi anggarkan dalam separuh mug.
Saya guna mug seramik kaca supaya tak pecah. Boleh juga guna cawan / bekas stainless steel kalau ada.

3. Isikan Air Dalam Periuk Rice Cooker
Kemudian, isikan pula air dalam periuk rice cooker lebih kurang separuh penuh.

4. Masak Seperti Biasa
Akhir sekali, boleh tekan butang ‘cook’ dan masak macam biasa.
Wah, Cantik Kejadiannya!
Tadaa…. Beginilah hasilnya bila dah siap masak. Senang saja kan?

Lain kali tak ada alasan lagi malas nak masak nasi sebab sorang-sorang di rumah. Boleh masak dalam kuantiti sedikit macam ni. Lepas tu goreng telur dan ngap. Kan senang tu. Tak payah susah-susah pergi tapau dekat kedai mamak. Kita pun tak adalah terlebih makan bila dah masak cukup-cukup macam ni je.
Tengok tu, tak ada kerak pun dan tak payah leceh-leceh nak rendam periuk nasi lagi masa mencucinya.

Senang sangat. Kena cuba tau. Silalah share kalau bermanfaat.

*Tips masak nasi dalam kuantiti kecil ini dikongsikan oleh Puan Amalina Aziz menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan, boleh rujuk post asal beliau atau follow beliau di SINI.


Cara Masak Pulut Kuning Guna Rice Cooker, Tetap Gebu & Lembut Kejadiannya

Sudah masuk hari kelima kita berpuasa dalam bulan Ramadan, mesti pelbagai resepi telah dicuba oleh anda di rumah kan? Untuk anda yang sudah bosan dengan juadah nasi, apa kata kali ini tukar pula menu utama dengan juadah pulut. Tak perlu tunggu majlis keramaian atau kenduri sahaja untuk menjamah pulut kuning ini, untuk berbuka puasa pun boleh.
Paling penting sekali adalah, resepi masak pulut kuning kali ini lebih mudah kerana anda hanya perlu guna rice cooker sahaja. Untuk anda yang tiada periuk pengukus pun boleh cuba. Memang gebu dan lembut kejadian pulut ini!

Cara Masak Pulut Kuning Guna Rice Cooker

Bahan-bahan:

-Beras pulut

-Kunyit
-Garam
-Gula
-Minyak masa
-Santan
-Daun pandan
Cara-cara
1.Basuh 300g beras pulut & toskan air.

2.Masukkan 1 sudu kecik serbuk kunyit, 1/2 sudu kecik garam, 2 sudu makan gula dan 2 sudu makan minyak masak.

3.Masukkan air sehingga paras pulut. Potong daun pandan & masukkan ke dalam periuk bersama beras pulut.

4.Masak menggunakan rice cooker. Macam masak nasi tu. Selepas 10 minit akan jadi macam ni. Kacau-kacau pulut tu.

5.Kemudian, masukkan santan daripada 1/2 biji kelapa (anggaran 200ml-250ml) sambil dikacau sehingga sebati.

6.Apabila pulut nampak agak basah, berhenti masukkan santan dan tak perlu habiskan semua santan tu. Biarkan 5 minit supaya pulut menyerap santan.

7.Switch on rice cooker lagi sekali. Tekan warm sahaja. Biarkan pulut masak & berkilat lebih kurang 10 minit. Siap! Bolehlah hidang bersama kari ayam atau sambal tumis.

*Selamt mencuba!
Sumber: Nazra Queen


Cara Masak Sambal Ayam Penyet Paling Simple & Pedas ‘Kaw Kaw’ Macam Di Indonesia

Buat penggemar nasi ayam penyet yang merupakan makanan berasal dari negara seberang Indonesia ini, pastinya sambal menjadi penarik utama bagi menentukan kesedapan nasi ayam penyet tersebut. Tetapi, bila sudah mencuba pelbagai jenis kedai yang menjual juadah ini, nampaknya masih tidak puas hati terutamanya bagi tahap kepedasan sambal tersebut.
Oleh itu, apa kata anda cuba buat sendiri sambal nasi ayam penyet yang persis restoran di Indonesia dan yang paling seronok sekali adalah anda boleh tambah berpinggan-pinggan. Barulah puas nak makan!

RESEPI SAMBAL PENYET PALING SENANG
Jarang-jarang saya buat sambal penyet. Hari ni kebetulan beli banyak tomato, jadi saya masak sambal penyet buat stok dalam peti. Esok lusa kalau teringin nk makan pedas, makan je dengan sambal penyet ni ha dengan nasi panas².
Resepinya mudah sahaja.

Bahan-bahan sambal ayam penyet

– 7 tomato merah
– 5 cili merah besar
– 20 cili merah kecik
– 2 biji bawang merah
– 2 ulas bawang putih
– Sedikit belacan
– Garam dan gula
– Minyak masak
Cara memasak
– Panaskan setengah cawan minyak masak ke atas kuali.

– Masak bawang merah & bawang putih hingga berbau harum.
– Masukkan semua tomato dan masak sampai lembik.
– Masukkan semua cili merah dan belacan, gaul sebati bersama tomato tadi.
– Padamkan api dapur dan rehatkan masakan seketika sehingga suhu menjadi suam.
– Kemudian, kisarkan masakan ke dalam blender tapi jangan kisar terlalu kerap. Elakkan sambal penyet menjadi halus.

Kita tak nak tekstur sambal penyet mcm cili bo.
– Sesudah kisar, masukkan semula ke dalam kuali dan masak sehingga warna sambal menjadi lebih gelap dan pecah minyak.
– Akhir sekali citarasakan sambal dengan garam dan gula secukupnya.

– Sedia dimakan bersama nasi panas dan ikan goreng.

Sumber: Zurina Zulkefli


Cara Masak Telur Separuh Masak Guna Air Fryer, Pasti Cair & Jimat Masa!

Makan telur separuh masak ketika sarapan walaupun sebiji, memang kenyang sampai ke petang. Hal ini kerana telur separuh masak merupakan hidangan paling mudah disediakan dan mengenyangkan.
Untuk membuat telur separuh masak biasanya ia perlu didihkan air terlebih dahulu dan baru masukkan telur. Tetapi kali ini, cara masak telur separuh masak lebih mudah dan cepat dengan hanya menggunakan air fryer sahaja seperti yang dikongsikan di laman Facebook Puan Arina Rashid.

Baca juga: 5 Persiapan Untuk Ibu Hamil Menghadapi Banjir, Pastikan Semua Dah ‘Standby’!
CARA MASAK TELUR SEPARUH MASAK GUNA AIR FRYER
Ada peminat telur separuh masak kat sini?

Ini kalau sekali buat, kena buat lebih daripada 2 biji sebab anak-anak pun suka. Tapi yang kuning itu dia bagi kat mama, sabar sahaja lah.

Mari rina nak share cara paling senang. Tak payah guna air atau bekas macam kat kedai makan itu. Tapi kena ada air fryer.

Kalau tengok kat gambar ada 2 jenis kan. Dia beza sikit pada kuning telur itu. Cuba perati apa beza dia. Haa..
Ok cara rina buat telur separuh masak ini senang sangat. Basuh dulu telur bersih-bersih. Tak payah lap, masuk sahaja terus dalam bekas air fryer.
Telur straight ambil dari counter (room temperature) bukan dari peti ais.
Set kan suhu air fryer 100 darjah celsius dalam masa 10 minit.

Selesai 10 minit, kalau suka kuning telur dia cair macam gambar telur A, korang kena keluarkan terus lepas air fryer stop.

Tapi kalau suka jenis kuning telur firm sikit macam telur B, lepas 10 minit tadi, korang biarkan sahaja dahulu dalam air fryer itu. Biarkan sahaja dalam 5-10 minit. Ikutlah, asalkan jangan keluarkan terus lepas air fryer stop.

Setting ini banyak kali dah rina guna. Memang menjadi setiap kali buat. Tak kisah kuantiti telur. Setakat rina buat, outcome dia sama. Alhamdulillah.
Korang try and error dulu eh.
Rina lagi suka jenis A. Ini letak lada hitam, makan dengan roti sapu marjerin dan bakar atas pan. Fuhh, ke bintang pergi dia.
Sumber: Facebook Arina Rashid


Cara Daftar Masuk Raudhah Guna Aplikasi NUSUK Untuk Visa Pelancong

CARA MASUK RAUDHAH 2022
Impian setiap jemaah haji atau umrah pasti ingin mengunjungi ke Raudhah dan Makam Nabi Muhammad SAW yang terletak di kawasan Masjid Nabawi di Madinah. Walau bagaimanapun, tidak semua orang bernasib baik berjaya merebut peluang keemasan itu kerana ada jemaah tidak mendapat kebenaran untuk masuk ke Raudhah.

Jemaah yang menggunakan visa pelancong perlu memohon permit melalui aplikasi NUSUK. Berikut merupakan langkah-langkah memohon permit masuk Raudhah.
Baca juga: Jemaah Malaysia Wajib Guna Imbasan Biometrik Untuk E-Visa Umrah

CARA DAFTAR MASUK RAUDHAH GUNA APLIKASI NUSUK UNTUK VISA PELANCONG

Jadi ika share dekat sinilah untuk yang guna Visa Pelancong ya. Yang pastinya syarat pertama untuk apply permit perlu ada smartphone ya.
1. Pertama sekali, kena download aplikasi NUSUK. Boleh search dalam App store kalau guna iphone.

2. Untuk register, pilih tab visitor dan masukkan detail:
– nama penuh
– no visa
– no passport
– email (apps akan hantar tac no)

3. Sebaiknya dapatkan no visa dari Malaysia dan paling lambat pun register dan booking lah slot Raudhah semasa di KLIA lagi. Sebab slot Raudhah selalu dan cepat penuh.
4. Kalau pilih slot 10 malam, saya suggest untuk solat isyak paling hampir dengan jalan untuk ke Raudhah supaya lepas solat tu, terus bergerak untuk beratur.
Kalau tak queue akan panjang dan sesak. Jauh juga nak jalan dari kawasan solat perempuan. Bagi yang uzur, boleh pakai wheelchair. Ada laluan khas untuk jemaah yang uzur.

5. Permit Raudhah pula boleh sekali je apply dalam tempoh sebulan. So kalau terlupa dan tak pergi slot tu, dia akan block kita sebulan dan tak boleh apply permit lagi dah.
6. Pintu Raudhah ialah pintu 37. Pintu 32 bukanlah pintu masuk Raudhah. Itu hanyalah kawasan sebelah raudhah saja. Jemaah bolehlah masuk untuk ziarah wada’ dan memberi salam kepada Rasulullah dengan lebih dekat.
7. Oh ya, kalau orang tanya hotel mana yang sesuai dan paling dekat bagi jemaah perempuan untuk ke Raudhah. Ika suggest carilah hotel dekat dengan pintu 338 atau 339.

Antara hotel yang betul-betul dekat dengan pintu tersebut ialah Golden Tulip Az zahabi, Hotel Oberoi, Dar At Taqwa. Kalau yang jauh sikit boleh cuba Hotel Muna Kareem atau Grand Plaza Hotel. Dia straight je masuk pintu 339 tapi perlu jalan sikit.
Waktu masuk Raudhah:
Lelaki: 6 pagi – 11 pagi, 9.30 pagi – 12 pagi
Perempuan: 1 pagi – fajr prayer, zuhur – isyak prayer
Semoga diberi rezeki untuk masuk ke Raudhah.
Sumber: Facebook Ika


Ini Cara Nak Masuk Thailand Guna Border Pass, Tak Rumit!

CARA NAK MASUK THAILAND 2022
Thailand merupakan antara destinasi pilihan orang ramai. Lebih-lebih lagi bagi mereka yang tinggal berhampiran seperti di Perlis, Kedan dan Kelantan.

Bagi anda warganegara Malaysia yang berasal dari Perlis, Kedah, Kelantan dan Hulu Perak, anda boleh menggunakan border pass untuk memasuki Thailand. Nak tahu macam mana? Ikuti cara yang dikongsi oleh pengguna Facebook di bawah. Boleh la melancong bersama keluarga!
Baca juga: Rupanya Ada Campsite Murah Di Cameron Highlands, Macam Percutian Hotel 5 Bintang!

CARA NAK MASUK THAILAND GUNA BORDER PASS, TAK RUMIT

Ramai yang tanya aku macam mana cara nak masuk Thailand sekarang ni selepas Kerajaan kita dan diorang dah buka pintu sempadan ni. So sini aku kongsi sikit macam mana cara dia.
Bagi pemegang Pas Sempadan border pass korang boleh masuk macam biasa korang duk masuk sebelum-sebelum ni. Kalau korang bawak transport sendiri korang kena beli insurance untuk transport korang tu.

Macam aku bawak kereta sendiri jadi aku beli insurance kereta untuk 5 hari berharga RM28. Then korang kena isi white card tu 1 nama RM2, kalau 5 beranak RM10 lah.

Aku masuk ikut pintu sempadan Padang Besar, sebab tak sibuk sangat macam pintu Bukit Kayu Hitam. Sampai di imigresen kita dia tanya nak pi mana sahaja then dia cop macam biasa. Maximum untuk border pass 3 hari dan sampai Hatyai sahaja.
Peringatan: pastikan korang buat line telefon korang roaming atau beli sim kad Thailand. Sebab selepas check point malaysia korang akan lalu check point Thailand pulak.
Dekat sini perlukan internet yang kuat untuk korang scan QRcode yang diorang sediakan untuk korang register dengan health declaration Thailand. Selesai health declaration baru korang akan cop border pass untuk side sebelah Thailand.

Settle bab border pass, lepas tu sambung plak untuk transport declaration. Bagi sesiapa kenderaan atas nama sendiri korang just bawak geran asal/salinan jer. Kalau kenderaan atas nama orang lain kena ada surat authorization dari owner kenderaan. Then selesai. Selamat bercuti!

P/s: Kelayakkan memohon border pass adalah untuk warganegara Malaysia yang berasal dari Perlis,Kedah,Kelantan dan Hulu Perak sahaja.
Manakala untuk warganegara Malaysia yang lain masih perlukan Pasport Malaysia Antarabangsa untuk ke sana, boleh rujuk disini.
Sumber: Facebook Khairul Azlan Abd Majid


Tak Payah Susah-Susah Guna Racun, Ini Cara Matikan Rumput Paling Ekspres!

Masalah rumput di rumah memang tak pernah selesai. Setiap hari pasti akan sakit mata melihatnya kerana baru sahaja potong tetapi sudah tumbuh semula. Aduh!
Jika ada anak kecil di rumah, tak sesuai nak sembur racun kimia kerana akan mengganggu kesihatan mereka. Jadi, antara cara matikan rumput yang boleh dicuba adalah tanpa menggunakan racun seperti yang dikongsi di laman Facebook. Hanya 2 bahan utama sahaja.

Baca juga: Malunya Jiran Datang Tapi Rumah Bau Busuk! Tenang, Guna 5 Cara Semula Jadi Ini
CARA MATIKAN RUMPUT TANPA GUNA RACUN, MUDAH & BERKESAN
Ikut petua mudah ini, dalam masa seminggu dah boleh nampak kesannya.

Bahan-bahan:

Cuka masakan
Sabun pencuci pinggan
Alat penyembur

Cara membuatnya:
1. Tuangkan cuka masakan ke dalam alat penyembur.
2. Setelah itu, campurkan 3 hingga 4 sudu besar sabun cecair pencuci pinggan ke dalam alat penyembur.
3. Kemudian, semburkan pada kawasan rumput liar secara menyeluruh.
Sembur hanya sekali sahaja dan selepas seminggu hasilnya rumput akan bertukar warna coklat, akar menjadi kering dan mudah untuk dicabut.
Senang dan jimat kan? Selamat mencuba dan semoga artikel ini memberi manfaat kepada anda.
Baca juga: “Eee Gelinya Dengan Cicak Ni!”- Jangan Risau, Guna 13 Cara Hapuskannya, Menjadi!
Sumber: Berkebun Di Rumah


7 Cara Melatih Bayi Makan Sendiri. Bukannya Susah Pun!

Anak yang baru lahir perlulah diberi didikan yang secukupnya untuk memastikan anak-anak boleh berdikari ketika besar nanti.  Kalau asyik nak kena suap sahaja, penat juga!
Pepatah Melayu ada mengatakan melentur buluh biarlah dari rebungnya.  Setiap didikan yang ibu bapa beri haruslah sejak kecil lagi supaya anak-anak sudah terdidik dan terbiasa dengan ajaran yang diberikan.

Jika ibu bapa memberi didikan yang tidak baik, anak-anak juga akan terdidik dengan tingkah laku yang kurang baik kelak.  Anak juga diibaratkan sebagar kain putih yang bersih, ibu bapa lah yang bertanggungjawab untuk mencorakkannya.
Melatih bayi makan sendiri
Begitu jugalah halnya dengan didikan dalam mengajar anak berdikari untuk makan sendiri.  Ibu bapa perlu mengajar anak-anak cara yang betul untuk memastikan anak mampu untuk makan sendiri.  Jom kita amalkan cara di bawah ini.

1. Makan bersama-sama
Foto Kredit: todaysparent.com
Amalan makan secara beramai-ramai perlu dilakukan dalam sesebuah keluarga.  Makan bersama-sama ibu bapa dan anak-anak.  Setiap kali waktu makan, pastikan anda mengajak semua anak untuk makan di meja bersama-sama.
Jika perbuatan ini diamalkan setiap masa, anak yang kecil akan timbul minat untuk makan.  Jangan sesekali biarkan anak anda makan bersendirian, sebab dia akan rasa bosan dan tidak seronok kerana tiada teman ketika makan.  Walaupun anda sudah makan, pastikan anda ada di sisinya untuk memantau dia makan.

2. Makan di kerusi bayi, jangan pangku
IKEA juga ada jual baby chair
Ibu bapa juga boleh menggunakan kerusi bayi untuk memudahkan anak anda makan tanpa mengganggu anda.  Biarkan dia duduk nak menikmati hidangan yang ada.  Jangan biasakan memangku anak ketika makan.  Hal ini bukan sahaja tidak dapat mendidik anak, malah akan menyusahkan anda untuk makan.
Jadi fikir dan buatlah cara yang bijak dengan membiarkannya duduk di kerusi bayi.  Tindakan ini akan meningkatkan daya keyakinan anak anda dan dia akan pasti gembira kerana dapat makan sendiri.

3. Jangan suap lagi, cuba makan sendiri
Foto Kredit: blog.grubhub.com
Jika anda telah membiarkan anak duduk di kerusi bayi ketika makan supaya memudahkan anda untuk menyuapnya, cuba tukar pula.  Anda hidangkan makanan di dalam mangkuk bayi dan letak di hadapannya supaya dia boleh belajar makan sendiri.
Jangan sesekali marah kerana anak akan makan bersepah dan kotor.  Biarkan sahaja dan anda perlulah bersabar sebab anak-anak dalam proses pembelajaran.  Kemarahan hanya akan membuatkan anak menangis dan terus tidak mahu makan.
Ibu bapa perlu mendidik secara berperingkat, elakkan mendidik dengan terlalu banyak perkara dan menyebabkan tekanan kepada anak anda.  Biarkan dia belajar satu-satu perkara dahulu.  Jika dia sudah pandai makan sendiri, ajarkan dia supaya makan dengan cermat dan tidak bersepah pula.

4. Mula ajar guna tangan
Jika ingin mendidik anak untuk makan sendiri, bolehlah dimulakan dengan makan menggunakan tangan.  Hal ini kerana, makan guna tangan lebih mudah berbanding makan menggunakan sudu.  Makan menggunakan sudu agak berisiko kerana anak anda baru hendak belajar makan sendiri.
Hal ini untuk mengelakkan dari tercucuk ke tekak.  Walau bagaimanapun, jika ingin mendidik anak makan menggunakan tangan, anda juga haruslah makan menggunakan tangan.  Biar anak anda belajar dengan apa yang dia lihat kita lakukan.
Dari situ dia akan belajar makan menggunakan tangan.  Jika anak telah pandai menggunakan tangan, anda bolehlah ajar dia cara memegang sudu yang betul.  Carilah sudu yang sesuai untuk peringkat umur kanak-kanak.  Supaya dia lebih tertarik untuk makan.  Jika anak telah pandai makan menggunakan sudu, anda haruslah sentiasa memantaunya.

5. Beri makanan yang mudah dipegang
Kredit Foto: simplykatherine.com
Bagi mendidik anak untuk makan sendiri, ibu bapa haruslah mulakan dengan memberikan makanan yang mudah dipegang.  Elakkan dari memberi makanan yang keras, lembik dan licin.  Berilah dia makan ayam, sayur, dan nasi yang mudah dipegang.
Buah juga boleh diberi kepadanya.  Jika anak hendak memberikan dia makanan yang berkuah, pastikan kuah itu anda suapkan kepadanya dahulu dan tunjukkan cara menggunakan sudu untuk makan makanan berkuah.  Jika anda ingin memberinya nasi, anda boleh kepal-kepalkan nasi menjadi bebola supaya anak senang ambil dan makan.

6. Makan sambil menonton TV atau YouTube

Kanak-kanak sangat mudah bosan dengan sesuatu perkara.  Begitu halnya juga ketika makan.  Jika pada kebiasaannya anda memberi makan kepada anak anda tidak sambil menonton televisyen, cuba pula tukar suasana makan dengan menonton televisyen.
Pilih siaran yang dia suka seperti kartun Upin dan Ipin.  Jika sambil makan dia menonton televisyen, pasti anak anda akan lebih bertambah selera makannya.  Jika tidak menonton, anda bolehlah pasangkan lagu-lagu yang digemarinya.
Hidupkan suasana ceria ketika memberi anak makan supaya dia tidak bosan.  Jika anda buat cara ini, anak anda tidak ada masalah untuk makan sendiri di masa akan datang kerana si kecil pasti suka suasana ketika makan.

 7. Jangan marah anak
Perkara yang perlu dijauhi ketika mendidik anak untuk belajar makan sendiri ialah jangan memarahinya.  Jika dia baru hendak belajar makan sendiri, beri dia peluang untuk membiasakan diri dengan keadaan itu.
Pastikan meja dan kerusi makan selesa untuk si kecil makan.  Jika dia makan dengan bersepah, anda jangan memarahinya, tetapi nasihatkan dan ajarlah dia cara makan yang betul.  Guna bahasa-bahasa yang merangsang anak anda untuk seronok ketika makan.

Akhir kata
Foto Kredit: kentlikadin.com
Ibu bapa adalah insan yang paling bertanggungjawab dalam mendidik anak-anak.  Latih anak anda berdikari supaya dia pandai melakukan sesuatu perkara dengan sendiri.
Tindakan tidak memberi peluang kepada anak mencuba sesuatu akan menyebabkan si kecil takut dan tidak berani untuk membuat sesuatu dengan sendiri. Sama-sama kita cuba didik anak agar jadi insan terbaik.
Selamat mencuba!


‘Togelkan Daun, Buat Teknik Lenturan’, Rupanya Ini Cara Melebatkan Buah Mulberry Yang Serius Menjadi!

Mesti ramai yang minat dengan buah mulberi / mulberry ni kan?
Buah ni rasa dia masam-masam manis ala-ala strawberi atau blueberry macam tulah. Lagi hitam buahnya, lagi manis rasa dia.

Memang syok sangat kalau dapat makan buah mulberi macam tu je, lebih-lebih lagi bila baru dipetik. Fresh betul!
Selain itu, buah mulberi juga boleh dibuat jus, jem atau dimasukkan ke dalam kek atau muffin.

Makan dengan yogurt, cereal / oat atau aiskrim pun sedap tau. Taburkan ala-ala kismis untuk memberi kepelbagaian tekstur dan rasa. Khasiatnya pun banyak tau.

Cara Tanam Pokok Mulberry Dalam Pasu
Nak tanam pokok mulberry ni sebenarnya mudah aje iaitu dengan menggunakan keratan batang yang telah matang.
Pastikan keratan batang pokok mulberry ditanam dengan cara yang betul iaitu mata tunas mesti menghala ke atas. Jangan tanam terbalik tau.
Lepas tu bolehlah siram dengan air.
Keratan pokok mulberi yang sudah ditanam seeloknya diletak di kawasan teduh terlebih dahulu sehingga 4 minggu atau sehingga mata tunas mengeluarkan tunas kira-kira 3 inci.
Selepas itu barulah dipindahkan ke kawasan menerima sinaran matahari penuh.
Tapi kan, ada yang mengadu dah tanam pokok mulberi ni berbulan-bulan tapi buah mulberi masih tak nampak bayang.
Rupanya ada teknik yang perlu dilakukan supaya pokok mulberi tu meriah buahnya…
Di sini kami ingin kongsikan sebuah posting menarik oleh Siti Saja menerusi Group Kebun Bandar : Jom Tanam Sendiri tentang cara melebatkan buah mulberry yang mesti dicuba!

Cara Melebatkan Buah Mulberry
Tanam dalam pasu menggunakan teknik lenturan. Nah tengok ni…. Memang meremut buahnya keluar!
Caranya mudah saja. Jom saya terangkan langkah demi langkah di bawah.
1. Cara Cantas Pokok Untuk Besarkan Buah
Mungkin ramai tak tahu, salah satu cara melebatkan buah mulberry yang paling menjadi ialah dengan meluruhkan semua daun sampai pokok betul-betul togel.
Daun tu bolehlah buat teh atau boleh juga buat goreng tepung, tak kisahlah. Yang penting mesti buang semua daun tu untuk ‘memaksa’ pokok berbuah.
Lepas tu, cantas juga semua pucuk yang ada.
Dalam masa lebih kurang seminggu dua, akan muncul banyak tunas baru beserta putik-putik buah.
Setelah buah hampir masak, luruhkan semua daun sekali lagi.
Ini untuk memberi peluang buah membesar tanpa perlu bersaing dengan daun.
Foto Kredit: Amy Izzlyn
2. Cara Buat Teknik Lenturan.
Satu lagi cara melebatkan buah mulberry adalah dengan teknik lenturan.
Caranya mudah, lenturkan dahan dan ikat di pangkal pokok.
Kalau nak cantik, ikat satu-satu di keliling batang utama.
Dahan yang lebih halus tu boleh juga selitkan sesama sendiri. Ikat sekiranya tak mahu terlucut.
Tanam dalam pasu ke, atas tanah ke sama je kaedahnya.

3. Baja
Untuk pembajaan, saya bubuh baja kopi.
Rajinkan diri tambah tanah hitam di pangkal pokok.
Saya gunakan tanah hitam dari tempat bakaran sampah je.
[ Baca juga : Cara Buat Baja Yakult Dan Telur Paling Simple. Lepas Seminggu, Pokok Makin Gemuk ]

Selamat Mencuba!
So lepas ni siapa yang ada tanam pokok mulberi yang masih belum berbuah bolehlah cuba teknik ni ya.
Insha Allah menjadi…
Jika anda ada lagi tips dan cara melebatkan buah mulberi, silalah kongsikan di ruangan komen untuk pembaca kami.
Terima kasih!
[ Baca juga : Mudah Tanam, Buah & Daun Semua Boleh Makan. Ini 8 Kelebihan Mulberi Yang Buat Kita Nak Ada Sepokok ]
*Kredit: Facebook Siti Saja via Kebun Bandar : Jom Tanam Sendiri


9 Cara Melebatkan Rambut Anak Kecil Supaya Cantik Semulajadi

“Kenapa anak Zaima tu lagi lebat dan panjang rambutnya sedangkan dia sama umur dengan anak aku. Dahlah nipis pulak tu. Aku nak sikat pun takut makin menipis nanti. Apa cara melebatkan rambut anak kecil ya? Nak pakai produk, risau pula kesan bahan kimia untuk budak-budak.”
Seronok tengok anak perempuan punya rambut yang panjang dan lebat, menambah lagi kecomelan sedia ada apatah lagi diikat tocang dan ditambah reben. Memang cantik!

Rambut Lambat Panjang?
Rambut anak kecil biasanya tumbuh panjang antara satu suku ke setengah inci setiap bulan. Kalau dikira setahun, anggaran dalam 5 hingga 6 inci sahaja. Memang lambat nak panjang apatah lagi nak tebal!

Bukannya mudah nak cepatkan pertumbuhan rambut anak kecil tetapi tidak mustahil untuk mencuba dapatkan rambut yang sihat dan lebat serta tiada masalah pertumbuhan.

Foto Kredit: roteirobaby.com.br
Cara Melebatkan Rambut Anak Dengan Langkah Semulajadi
Cara melebatkan rambut anak yang anda perlukan lakukan adalah:
1. Penuhi Keperluan Vitamin
Pastikan anak mendapat keperluan vitamin yang mencukupi.
Sumber vitamin ini penting kerana setiapnya mempunyai fungsi tersendiri dalam membantu menyihatkan rambut:

vitamin C dan E yang membantu melindungi rambut daripada cahaya matahari yang boleh membuatkan rambut rosak
vitamin A membantu menyihatkan kelenjar kulit kepala
vitamin B yang membantu pertumbuhan rambut dan membaiki rambut-rambut rosak

2. Elak Makanan Rapu
Salah satu cara melebatkan rambut anak adalah dengan menjaga pemakanannya.
Elak beri anak junk food dan minuman berkarbonat kerana ia akan membuatkan rambut mereka kering dan kasar.

3. Banyakkan Sayuran & Buah-Buahan
Rambut mudah tumbuh dan lebat jika tubuh anak penuh nutrisi. Banyakkan makan buah-buahan dan sayur-sayuran.
Jika mereka susah memakan buah, buatkan jus atau smoothie tanpa gula yang penuh khasiat.
Foto Kredit: colornspirits.com
4. Makan Telur
Masukkan telur dalam diet seharian. Ini kerana telur mengandungi protein, kaya L-cysteine iaitu asid amino yang sangat penting dalam pertumbuhan rambut yang sihat.
Selain itu, ia mengandungi manganese dan vitamin B biotin yang membantu mengurangkan rambut gugur.

5. Ambil Bijirin Sihat
Kita sering terlepas pandang bab ini kerana kebanyakan yang dijual di pasaran adalah sumber bijirin yang diproses.
Tukar menu seperti roti putih, biskut dan pasta kepada whole grains.
Mengandungi Keratin, whole grains bertindak balas dengan hormon yang membantu pertumbuhan rambut.
Foto Kredit: myhealthyeatinghabits.com
6. Banyakkan Makan Ikan
Asid lemak memberi perlindungan kesihatan pada rambut secara maksimum dan hasilnya, rambut semakin tebal.
Banyakkan makan ikan yang kaya Omega 3, daging lembu organik yang kaya Omega 6 dan minyak zaitun sumber utama Omega 9.
Foto Kredit: romyelnino.wordpress.com
7. Tambahkan Sumber Zat Besi
Pastikan anak dapat kandungan zat besi iaitu antara 7 hingga 10 mg setiap hari kerana ia membantu mengurangkan rambut gugur.
Biji bunga matahari, oat, bijirin, daging dan ayam adalah antara makanan yang kaya dengan zat besi dan iron.

8. Cara Penjagaan Yang Elok
Elak beri stress pada rambut seperti mengeringkan rambut dengan tuala secara kasar atau mengguna pengering rambut untuk mengeringkan rambut dengan segera.
Beli sikat bergigi jarang untuk menyikat rambut, guna perapi rambut setiap kali selepas syampu dan elak ikat rambut dengan ketat.
Foto Kredit: family-inc.com
9. Minyak Rambut Yang Sesuai
Gunakan minyak rambut yang sesuai, terutamanya daripada sumber organik seperti minyak zaitun, minyak kelapa, atau minyak hazelnut.
Untuk anak yang lebih besar, anda juga boleh membuat sendiri masker rambut yang sihat daripada bahan semulajadi.
Foto Kredit: in.pinterest.com
Rambut Menjadi Aras Untuk Menentukan Kesihatan Anak
Sebab itu pastikan anak menerima vitamin dan nutrisi yang secukupnya. Dengan menmpraktikkan cara melebatkan rambut anak di atas, diharap ia dapat memberi kecantikan yang diidamkan selain kesihatan tubuh badan.
Segera berjumpa doktor jika mengalami masalah kulit kepala agar dapat diubati segera kerana ia boleh mengganggu pertumbuhan rambut yang sempurna lagi tebal.
Elak mengguna produk daripada bahan kimia untuk mendapatkan rambut yang lebat kerana ia hanya untuk masa yang singkat sahaja malah boleh memberi kesan sampingan untuk tempoh lama.


7 Cara Melebatkan Rambut Bayi Dengan Cepat, Elak ‘Cukur Bantal’

“Alahai, kasihan Mama tengok rambut Naurah, lambat betul tumbuh. Dahlah kulitnya sensitif, takut pula aku nak cuba minyak rambut di pasaran. Apa cara melebatkan rambut bayi dengan cepat ya? Aku dah tak sabar nak ikatkan tocang, mesti comel!”
Apabila bayi baru lahir, ada yang rambutnya dah semulajadi panjang dan lebat. Tapi, ada juga yang ‘botak’ dan hanya mempunyai sedikit rambut-rambut halus.

Foto Kredit: momtastic.com
Rambut Bayi Gugur Dan Tumbuh Tak Sekata
Sebenarnya, sebuah kondisi ‘telogen effluvium’ adalah fasa di mana rambut bayi dalam keadaan ‘rehat’. Menurut BabyCenter, ia adalah normal seawal 6 bulan pertama kelahiran. Namun, rambut bayi akan digantikan dengan rambut baru, selari dengan perkembangan bayi.

Kebanyakan kes dalam masyarakat Melayu Muslim di Malaysia, bayi akan dicukur rambutnya semasa majlis cukur jambul. Masalahnya, pertumbuhan rambut terasa sangat lambat selepas itu. Malah, ada yang tumbuh bertompok-tompok dan ada bahagian yang tidak berambut.

Jadi, apa yang kita boleh buat supaya rambut bayi tumbuh sihat dan cepat panjang? Ini antara petua dan tips yang boleh anda cuba.

Foto Kredit: babycenter.com
7 Cara Melebatkan Rambut Bayi Dengan Cepat, Walaupun Selepas Dicukup
Berikut adalah cara melebatkan rambut bayi dengan cepat dan berkesan, terutamanya bagi bayi yang lepas dicukur.
1. Galakkan Bayi Meniarap
Menurut Dr. Stephen Muething, seorang pakar paediatrik, bayi yang selalu berbaring cenderung untuk mempunyai rambut yang tidak sekata atau digelar kesan ‘cukur bantal’.
Menerusi laman web kesihatan LiveStrong.com, Dr Stephen menggalakkan bayi anda untuk meniarap seawal 2 minggu. Mulakan hanya dengan 15 saat setiap sesi. Hasilnya juga baik untuk menguatkan otot bayi.
Foto Kredit: boppy.com
2. Syampu Rambut
Pilih syampu rambut yang sesuai untuk bayi dan gunakan dalam kuantiti kecil sahaja.
Selain membersihkan kulit kepala daripada kelemumur atau kotoran, urutan lembut semasa bersyampu dapat merangsang folikel untuk menggalakkan pertumbuhan rambut.

3. ‘Homemade Conditioner’
Jika rambut bayi yang tumbuh menjadi sangat kasar dan kerinting, mungkin anda boleh cuba membuat ‘conditioner’ sendiri di rumah menggunakan bahan-bahan organik yang selamat.
Selain syampu, ‘conditioner’ membantu memperkayakan penyerapan nutrisi dan vitamin untuk memacu kadar pertumbuhan rambut bayi.
Cara 1: Ambil 1/2 cawan madu asli dan 1/2 cawan minyak zaitun ‘extra virgin’. Campurkan hingga sebati dan lumurkan pada kepala anak. Biarkan selama 15 minit dan bilas semula hingga bersih.
Cara 2: Gunakan 1 biji isi avokado, campurkan dengan sedikit santan segar bersama 1 sudu madu asli. Lumurkan pada kulit kepala bayi dan biar 15 minit sebelum membilasnya.
Foto Kredit: youne.com
4. Aloe Vera
Selain cara di atas, anda juga boleh menggunakan ekstrak aloe vera organik untuk disapukan pada kepala bayi.
Aloe vera memiliki banyak khasiat semulajadi dan bersifat antioksidan untuk melembapkan dan menguatkan rambut bayi.
Setelah beberapa kali penggunaan, ramai yang akan mula melihat kesannya.
Foto Kredit: livestrong.com
5. Minyak Rambut Terbaik
Jika anda perasan ada kesan kelemumur pada rambut bayi, pastikan anda mencuci rambutnya dengan lebih kerap.
Elakkan penggunaan bahan kimia yang mungkin menyebabkan bayi anda sensitif hingga menyebabkan kerengsaan dan kegatalan. Kerap menggaru juga boleh menyebabkan keguguran rambut.
Gunakan minyak rambut yang sesuai untuk mengatasi masalah kulit kering dan gatal pada kepala bayi. Seelok-eloknya, gunakan minyak zaitun, minyak kelapa dara, atau minyak ‘almond’. Guna dalam kuantiti sedikit dahulu untuk memastikan bayi tidak mengalami alahan.
Foto Kredit: coconut-merchant.com
6. Sikat Rambut Bayi
Sikat rambut bayi apabila ia telah kering. Gunakan tuala lembut dan keringkan rambut dengan menekap kepala perlahan-lahan. Jangan menggosok dengan kuat kerana ia boleh menjejaskan tekstur rambut bayi.
Seelok-eloknya, gunakan berus lembut yang tidak menyakitkan kulit kepala bayi.
Proses menyikat rambut akan membantu melancarkan peredaran darah dan menyihatkan kulit kepala – sekaligus melebatkan pertumbuhan rambut bayi.
Foto Kredit: children818.com
7. Jangan Ikat Rambut Dengan Ketat
Apabila anak sudah ada sedikit rambut, ramai yang akan teruja untuk membuat macam-macam stail dandanan.
Tentulah nampak comel, tapi jangan guna aksesori rambut atau kepala yang terlalu ketat ya. Ini kerana, ia boleh mengganggu peredaran darah dan merencatkan pertumbuhan rambut si kecil.
Foto Kredit: 123rf.com
Anda Tentu Akan Dapat Lihat Kesannya!
Jom praktikkan cara melebatkan rambut bayi seperti di atas. Ianya mudah, cepat, dan selamat untuk bayi.
Walaubagaimanapun, perlu diingat bahawa setiap bayi mempunyai kadar perkembangan yang berbeza. Cepat atau lambat, itu adalah normal dan ia turut bergantung kepada genetik yang diwariskan oleh ibu bapa.


Cara Melegakan Senggugut Teruk & Haid Tak Teratur, Minum Air Ini 1x Sebulan!

Sakit senggugut ketika datang haid boleh terjadi kepada para wanita dalam pelbagai peringkat kesakitan. Maka, disebabkan itu dalam usaha mencari cara melegakan senggugut teruk, anda mungkin boleh usahakan dengan minum minuman ini.
Hal ini kerana, terdapat individu yang hanya rasa sakit senggugut yang biasa sahaja hingga lah ke tahap sakit teruk sehingga tidak boleh berdiri langsung. Selain dapat melegakan senggugut, air ini juga boleh melancarkan haid yang tidak teratur, menurut Puan Nurli Suryani Zakaria yang telah mengamalkan minuman ini.

Jom cuba amalkan!
Baca juga: Rasa Kerap Letih Badan, Masa Mandi Pakai 1 Bahan Mujarab Ini!

CARA MELEGAKAN SENGGUGUT TERUK

Alhamdulillah, dah dua kali Sue amalkan minuman ini setiap kali selepas period. Minuman ini kena minum sekali sebulan sahaja ya. Iaitu sebelum period atau selepas period. Jadi, Sue pilih minum ini selepas period sebab nak bersihkan balik dalaman rahim selepas proses haid.
Biasa setiap kali period, memang Sue senggugut. Terlalu kuat senggugut, sakit yang amat sampai tidak boleh nak bangun. Dan period Sue pun kadang lewat 7 hari, kadang lewat 12 hari..
Jadi, semenjak Sue amalkan minuman ini, dah tidak senggugut dan period pun teratur lancar sahaja. Alhamdulillah! Okey, macam mana nak buat minuman ini? Hanya sediakan…
BAHAN-BAHAN & CARA PENYEDIAAN:

Serai 2 batang
Daun pandan 2 helai
Halia sebesar ibu jari
Kunyit sebesar ibu jari
Madu 1 sudu atau gula batu 2-3 ketul
Air 3 cawan

Rebus semua bahan di atas sampai air jadi 1 cawan sahaja.
Minum waktu minuman dah suam.

TAMBAHAN INFO:

Bagi masalah keputihan, tambahkan daun sireh 2 helai.
Bagi yang nak merapatkan, tambahkan 1 biji manjakani (tidak sesuai untuk anak dara).

PERINGATAN PENTING!
‘HANYA MINUM 1 KALI SAHAJA SEBULAN’
Kita hanya ikhtiar, Allah SWT yang menentukan. Insha Allah, bagi yang ada masalah senggugut, period tidak teratur dan angin dalam badan, boleh cuba cara ini ok.
Sumber: Facebook NurliSuryani Zakaria via Masak Apa Hari Ni..(MAHN)


3 Teknik Mudah Melembutkan Daging Dalam Masakan. Baru Empuk!

“Aduh… Kenapa liat pulak daging ni sampai terkehel mulut aku nak mengunyah. gigi aku pun rasa nak tercabut. Bukan main susah rupanya nak melembutkan daging ni, ingatkan dah cukup empuk. Macam mana ni, takkan nak buang? Ke nak rebus balik bagi lembut?”
Memang ‘potong stim’ kalau dapat daging yang liat. Mulut dan gigi habis kejang sebab nak pastikan daging dikunyah halus sebelum telan. Naya kalau tertelan ketulan daging yang besar!

Bukan mudah untuk pastikan daging yang kita masak benar-benar empuk sebelum dimakan.
Perlu ada teknik yang betul dan cara memasak daging juga perlu diambil perhatian kerana jika terlebih masak, daging jadi kering dan liat.

Foto Kredit: food.thefuntimesguide.com

3 Teknik Mudah Melembutkan Daging Dalam Masakan
1. Ketuk daging
Dengan mengguna mallet, meat tenderizer, atau pengetuk daging, ketuk bahagian lembut daging perlahan-lahan dan ketuk dengan kuat di bahagian yang keras.
Tujuan mengetuk daging ini adalah untuk melembutkan otot-otot fiber daging yang keras. Dengan itu, daging akan mudah lembut apabila dimasak.
Alat melembutkan daging atau ‘meat tenderizer’. / Foto Kredit: galantime.com
2. Perap
Untuk melembutkan daging, buat perapan antara dua hingga 24 jam mengguna sumber makanan yang boleh melembutkan tisu otot dan bahagian yang keras secara semula jadi.
Asid yang terhasil sewaktu perapan akan membantu melembutkan fiber otot.
Perapan juga membantu menambah moisture dalam daging, menjadikannya lebih enak dimakan.
Antara perapan yang boleh diguna adalah:

Jus daripada sitrus seperti lemon dan limau nipis
Makanan berasid seperti cuka dan yogurt
Makanan kaya enzim seperti halia, buah nanas dan kiwi

Tips: Boleh guna satu sumber perapan atau digabungkan bersama
Foto Kredit: villaoasis.ru
3. Guna cara memasak yang sesuai
Umumnya anda boleh menggunakan ‘pressure cooker’ untuk mendapatkan daging yang lembut.
Lain jenis daging, lain cara memasaknya.

Daging yang lembut boleh dipanggang, rebus dan BBQ
Daging yang keras seperti Flank steak dan Cube steak perlu ditumis dengan air atau sup

Tips: Sebelum makan, periksa suhu daging. Ia selamat dimakan jika suhu berada pada 145F.
Masak daging menggunakan ‘pressure cooker’ memang amat sesuai. / Foto Kredit: rpp.pe
Kini Anda Boleh Pelbagaikan Hidangan Daging!
Kalau dah tahu teknik melembutkan daging, bolehlah anda selalu memasak hidangan daging kambing atau lembu.
Macam-macam masakan boleh buat seperti kari, sup, atau goreng kunyit.
Anda juga tak perlu takut nak buat masakan barat seperti ‘steak’ atau sate yang menggunakan daging sebagai bahan utama!
Meskipun sedap dimakan, kurangkan pengambilan daging merah dalam diet seharian untuk mengelakkan daripada pelbagai masalah kesihatan.


5 Cara Psikologi Buat Anak Dengar Cakap Ibu Ayah Tanpa Perlu Menjerit

“Aduhai si Wafa ni, kecil-kecil lagi dah pandai melawan. Bila kita bercakap dengan dia boleh buat tak layan saja. Bila kita ulang, dia membentak pula. Apa cara melembutkan hati anak ni ya?”
Memang lumrah anak-anak kecil bersikap aktif dan cergas. Mereka juga mempunyai sifat ingin tahu yang tinggi, suka meneroka, cepat bosan dan berani mencuba perkara baru. Semangat ini memang sepatutnya dipunyai oleh setiap anak untuk membantu mereka mengenal dunia. Namun, adakalanya sikap ini boleh menjadikan mereka kurang fokus terhadap percakapan dan arahan kita.

Sebenarnya, ada teknik tertentu yang boleh anda amalkan agar anak anda betul-betul mendengar percakapan anda. Ia terbukti berkesan dari sudut psikologi dan sains. Cubalah!
Foto Kredit: kidspot.com.au

5 Cara Melembutkan Hati Anak Tanpa Perlu Menjerit
Berikut adalah 5 cara melembutkan hati anak anda yang agak degil atau selalu memberontak.

1. Panggil Nama Mereka Dengan Intonasi Yang Lembut
Intonasi memainkan peranan yang amat penting dalam komunikasi. Ini kerana, sebelum anak anda dapat memahami perkataan, mereka terlebih dahulu memahami intonasi dan amat sensitif terhadap perasaan anda. Sebab itulah bayi boleh ‘mencebik’ atau menangis apabila kita bergurau dengan berpura-pura memarahi mereka.
Beri sedikit masa untuk mereka untuk mengalih perhatian daripada sesuatu yang sedang mereka buat kepada percakapan anda. Jangan biasakan anak untuk hanya bertindak terhadap jeritan anda. Ini kerana, anak anda menganggap anda tak serius dan boleh dilengahkan semasa pertama kali menyuruh mereka membuat sesuatu.
Foto Kredit: huffingtonpost.com
2. Beri Perhatian Pada Apa Yang Sedang Mereka Lakukan
Ada masanya, mungkin anak-anak tadi tak bermaksud untuk melengahkan apa yang anda arahkan. Sebaliknya, barangkali mereka rasa tidak didengari.
Contohnya, apabila anak balik tadika / sekolah, kita terus suruh mereka mandi tanpa sepatah perbualan atau pertanyaan bersama mereka. Padahal, mungkin mereka melalui hari yang sukar dan amat meletihkan di sekolah tadi. Secara tidak langsung kita mengabaikan perasaan mereka.
Sebagai manusia biasa, mesti kita juga akan sedih dan kecewa apabila rasa kehadiran ini tidak dihargai. Jadi, cubalah beri perhatian terhadap apa yang sedang / telah dilakukan oleh anak sebelum anda mahukan mereka mendengar cakap anda.
Foto Kredit: jmouders.nl
3. Elak Ayat Negatif
Antara ayat negatif yang selalu disebut oleh ibu bapa adalah perkataan ‘jangan’ atau ‘tak boleh’. Menurut Noraini Ahmad, penulis buku Kaunseling Kekeluargaan, perkataan ‘jangan’ ini bukan saja menutup ruang untuk berinteraksi, tetapi juga mengundang negativiti pada perkataan seterusnya. Contohnya: “Jangan malas.” Kadangkala, anak yang rajin pun boleh menjadi sebaliknya kerana tertekan dan bosan apabila dilabel ‘malas’.
Cuba bandingkan pula ayat “Jangan berbohong” dengan “Cuba beritahu ibu apa yang sebenarnya berlaku tadi”. Ada perbezaannya bukan?
Foto Kredit: eumom.ie
4. Beri Arahan Dengan Jelas
Kadangkala, anak-anak tidak bermaksud untuk memberontak atau melawan cakap anda. Tetapi, mungkin kapasiti otak mereka masih belum dapat memproses maklumat tersebut dengan baik. Dari segi sainsnya, anak-anak ini sedang membina sebahagian daripada otak mereka yang dikenali sebagai ‘frontal cortex’. Bahagian akan saling bertukar fungsi untuk memproses maklumat dalam membantunya memilih apa yang mereka mahukan dan apa yang anda mahukan.
Maka, bantulah mereka dengan memberi arahan yang mudah dan ringkas. Berikan pilihan atau alternatif sekiranya ia terlalu sukar. Tetapkan ‘deadline’ supaya lebih mudah mereka memahami kemahuan anda. Contohnya: “Iman, pergi mandi dalam masa 10 minit. Kita akan makan malam sekejap lagi.”
Disiplin ini dilatih apabila mereka melalui proses membuat pilihan. Mereka perlu memilih apa yang lebih baik untuk dicapai dalam jangka masa panjang – iaitu nasihat atau permintaan anda berbanding perkara yang dilakukan oleh mereka. Menurut Psychology Today, proses ini hanya akan berlaku apabila anak-anak melakukan sesuatu yang kita suruh DENGAN RELA. Oleh itu, sekiranya mereka melakukan sesuatu secara terpaksa, bergaduh, menjerit dan menendang – proses latihan tadi tidak dapat berlaku.
Foto Kredit: momjunction.com
5. Sentiasa Mendoakan Anak
Selain memperbaiki komunikasi dan hubungan dengan anak, kita juga perlu memperbaiki hubungan kita dengan Tuhan dan diri sendiri. Dengan cara ini, kita boleh melihat sesuatu dari sudut pandangan yang lebih positif setiap hari.
Jangan lupa mendoakan kecemerlangan mereka di dunia dan akhirat kerana doa seorang ibu sangat mustajab! Ini antara doa / zikir yang boleh anda bacakan untuk anak:

Surah As-Syuura Ayat 19: “Allahu Latifun bi ‘ibadihi, yarzuqu man yasha’u, wa huwa l’-Qawiyyu l-‘Aziz”
Maksudnya: Allah Maha Lembut tadbirNya (serta melimpah-limpah kebaikan dan belas kasihanNya) kepada hamba-hambaNya; Ia memberi rezeki kepada sesiapa yang dikehendakiNya, dan Dia lah Yang Maha Kuat, lagi Maha Kuasa.
Foto Kredit : unomatch.com
Tegas Dalam Berkasih Sayang
Setiap tindakan ini memerlukan masa untuk dipraktikkan dengan berkesan. Oleh itu, lakukanlah pelbagai cara melembutkan hati anak dengan sabar dan konsisten. Selari dengan konsep didikan Umar al Khattab, iaitu : “Tegas tanpa menampakkan kekerasan dan lembut tanpa menunjukkan kelemahan”.
Mudah-mudahan, sikap istiqamah ini dapat membuka pintu hati anak kita suatu hari nanti.


Awas, Ini 9 Jenis Makanan Yang Tak Patut Dipanaskan Dalam Microwave

Zaman sekarang semuanya nak cepat. Kalau panaskan makanan, lebih mudah gunakan microwave saja, tak perlulah nak basuh kuali nanti. Siap ada resepi masakan untuk microwave seperti kek, puding dan lauk-pauk.
Namun begitu, bukan semua makanan sesuai untuk dipanaskan dalam microwave. Ada juga makanan yang tidak sesuai dipanaskan lebih-lebih lagi jika tidak disimpan dengan betul.

9 Jenis Makanan Yang Tak Patut Dipanaskan Dalam Microwave
1. Daging Beku
‘Defrost’ daging beku menggunakan microwave memang cara termudah terutamanya jika terlupa untuk keluarkan dari peti ais bila nakmasak. Namun begitu, cara ini bukanlah terbaik kerana bahagian luar cenderung menjadi masak manakala bahagian tengah kekal beku, lebih-lebih lagi apabila microwave tidak berputar.
Hal ini membuatkan bakteria mudah membiak pada daging. Namun, jika anda kesuntukan masa dan terpaksa menggunakan cara ini, pastikan daging terus dimasak sebaik saja ia siap ‘defrost’.

Cara terbaik dan paling selamat untuk ‘defrost’ ialah mengeluarkan daging beku beberapa jam sebelum masak supaya daging mencair dengan suhu bilik biasa. Elakkan juga menyimpan semula daging yang telah ‘defrost’. Sebaiknya, asingkan mengikut kuantiti yang biasa dimasak semasa menyimpan dalam peti sejuk.

2. Susu Badan
Memanaskan susu badan dalam microwave bukan sahaja membuatkan suhunya tidak panas sekata, malah kajian juga mendapati cara ini membuatkan tahap nutrisi semulajadinya berkurangan dengan banyak.
Cara paling mudah memanaskan susu badan ialah dengan meletakkan susu di dalam bekas air suam sehingga mencapai suhu yang sesuai atau menggunakan warmer yang khusus untuk botol susu.

3. Telur Rebus
Jika mahu panaskan telur rebus, jangan letakkan telur yang belum dikupas ataupun telur tanpa dipotong. Kalau tidak meletup dalam microwave, mungkin telur itu akan meletup di dalam pinggan apabila dikeluarkan.
Perkara ini berlaku kerana, apabila telur rebus yang dikupas atau tidak, haba di dalam microwave akan mewujudkan tekanan di dalam telur dan menunggu masa sahaja untuk meletup. Oleh itu, jika mahu panaskan telur rebus, lebih baik di potong terlebih dahulu.

4. Kuah Yang Pekat
Apabila kuah pekat seperti kuah pasta, sambal, atau kuah kacang dipanaskan, mungkin ada kedengaran bunyi meletup-letup di dalam microwave. Bunyi itu sebenarnya terjadi apabila haba terkumpul di dalam kuah dan sukar untuk tersebar kerana kepekatannya.
Akibatnya, habislah terpercik-percik kuah di dalam microwave dan satu kerja pula anda kena membersihkannya. Cara terbaik ialah untuk memanaskan di atas api saja dan dikacau dengan sekata.
Foto Kredit: huffingtonpost.uk
5. Sosej & Daging Berproses
Kita sedia maklum bahawa daging diproses seperti sosej, burger, dan seumpamanya tidak bagus untuk kesihatan. Bahkan, kajian juga membuktikan bahawa kualitinya akan lebih teruk jika dipanaskan semula di dalam microwave setelah dimasak.
Apabila melalui proses dimasak, disimpan dan dipanaskan semula, kolesterol tidak baik akan bertambah dalam daging tersebut. Kaedah ini boleh memudaratkan sel salur darah dan boleh menyumbang kepada sakit jantung.

6. Kentang
Adalah terbaik untuk makan kentang apabila sedang panas-panas. Hal ini kerana apabila kentang dibiarkan sejuk pada suhu bilik, keadaan ini akan menggalakkan pertumbuhan bakteria botulism, seperti yang dilaporkan oleh akhbar Mirror.
Kaedah memanaskannya di dalam microwave juga tidak dapat membunuh bakteria ini. Oleh itu, simpan lebihan kentang yang sudah dimasak segera di dalam peti sejuk.
Foto Kredit: fountainavenuekitchen.com
7. Cendawan, Bayam, Dan Saderi
Sayur cendawan hendaklah dimakan dengan segera selepas dimasak kerana kadar proteinnya berkurangan dengan mendadak. Jika disimpan dan dipanaskan, maka akan lebih berkurangan kualiti proteinnya.
Sayur bayam dan saderi juga tidak elok dipanaskan di dalam microwave kerana apabila dipanaskan, kandungannya boleh berubah menjadi toksik dan boleh membahayakan kesihatan.
Foto Kredit : cosmopolitantoday.com
8. Makanan Dalam Bekas
Memang selalu kita memanaskan makanan yang dijual di dalam bekas seperti styrofoam, kotak, bekas plastik dan sebagainya dalam microwave. Seeloknya tukarkan ke dalam pinggan dulu sebelum dipanaskan kecuali jika bekas tersebut dilabelkan dengan ‘microwavable product’.
Kalau boleh, jangan jadikan memanaskan makanan sebagai tabiat kerana makanan ini sepatutnya dimakan dengan segera. Bahan daripada plastik dan bekas tersebut boleh mencair, terbakar, atau membebaskan bahan yang beracun ke dalam makanan anda.

9. Ayam / Lauk Ayam
Menurut kajian, memanaskan ayam di dalam microwave akan mengubah komponen proteinnya dan seterusnya membuatkan sistem penghadaman tidak lancar.
Langkah terbaik ialah memanaskan lauk ayam di atas api supaya benar-benar panas keseluruhannya supaya selamat dimakan.
Foto Kredit: indianhealthyrecipes.com
Memanaskan Makanan Dengan Microwave Hanya Bila Perlu
Memanaskan dengan microwave bukan menjadi masalah asalkan kita tahu makanan apa yang sesuai dan cara memanaskan makanan yang betul. Pastikan microwave mempunyai putaran yang sekata supaya makanan dapat dipanaskan dengan sekata.
Amalan menghabiskan hidangan tanpa perlu disimpan adalah tabiat yang terbaik supaya kita mendapat nutrisi yang penuh dan lebih segar berbanding tabiat suka memanaskan makanan. Dengan cara ini juga, amalan membazir dapat dielakkan.


Ini 3 Kaedah Buang Tatu Badan, Lebih Baik Fikir Betul-Betul Sebelum Mencacah!

Tatu adalah bersifat kekal dan prosedur mencacahnya di atas kulit badan mempunyai risiko kepada kesihatan fizikal dan mental. Walaupun begitu, terdapat beberapa cara membuang tatu badan sekiranya anda berminat untuk melakukannya.
Mari ikuti penjelasan di bawah dari sumber Public Health Malaysia dan Mayo Clinic.

Baca juga: Ini 5 Cara Hilangkan Daki Leher, Baru Tak Malu Nak Menonjolkan Diri!
CARA MEMBUANG TATU BADAN

Tatu ialah satu bentuk pengubahsuaian badan yang dibuat dengan memasukkan dakwat tatu, pewarna dan/atau pigmen, sama ada kekal atau sementara, ke dalam lapisan dermis kulit untuk membentuk reka bentuk.

Prosedur ini mempunyai risiko kepada kesihatan fizikal dan mental. Sebelum anda membuat keputusan untuk mencacah tatu pastikan anda telah berfikir dengan teliti kerana ia bersifat kekal.
Jika anda memilih untuk melakukan tatu, lakukan prosedur di premis yang selamat, bersih dan mempunyai reputasi baik.
RISIKO BERTATU

Alahan kulit kepada dakwat
Kesan mental akibat seperti lokasi, rekaan.
Jangkitan Hep B, Hep C.
Jangkitan kulit jika tidak bersih.

KAEDAH PEMBUANGAN TATU
Sekiranya anda berminat untuk membuang tatu, dapatkan nasihat doktor kulit (pakar dermatologi) tentang kaedahnya.
Sebagai contoh, sesetengah dakwat tatu lebih responsif terhadap rawatan laser berbanding yang lain. Begitu juga, tatu kecil pembuangan mungkin sesuai melalui pembedahan, manakala tatu terlalu besar dikeluarkan dengan pisau bedah.
Jangan cuba membuang tatu sendiri. Krim penyingkiran tatu yang dibuat sendiri mungkin tidak berkesan dan boleh menyebabkan kerengsaan kulit atau tindak balas lain.
Berikut merupakan teknik biasa untuk membuang tatu seperti rawatan laser, pembedahan dan dermabrasion.

1. RAWATAN LASER
Laser Q-switch iaitu rawatan membebaskan tenaga dalam satu nadi yang kuat, selalunya merupakan rawatan pilihan untuk membuang tatu. Jenis laser khas yang dipanggil laser Q-switch Nd:YAG, digunakan pada kulit yang lebih gelap untuk mengelakkan perubahan pigmen kulit secara kekal.
Sebelum rawatan laser, kulit akan kebas dengan suntikan bius tempatan. Kemudian nadi tenaga yang kuat digunakan pada tatu untuk memanaskan dan menghancurkan dakwat tatu. Tatu pelbagai warna mungkin memerlukan rawatan dengan pelbagai laser dan panjang gelombang yang berbeza.
Selepas prosedur, anda mungkin mengalami bengkak dan melepuh atau berdarah. Salap antibakteria, boleh membantu menggalakkan penyembuhan. Anda memerlukan melakukannya berulang-kali untuk memudarkan tatu dan mungkin ia tidak dapat memadamkan sepenuhnya.
2. PEMBEDAHAN
Semasa pembedahan, kulit menjadi kebas kerana suntikan bius tempatan. Tatu dikeluarkan dengan pisau bedah dan tepi kulit akan dijahit kembali. Selepas prosedur, salap antibakteria akan membantu menggalakkan penyembuhan.
Pembuangan tatu secara pembedahan adalah kaedah yang berkesan. Tetapi ia meninggalkan parut dan mungkin praktikal hanya untuk tatu kecil sahaja.
3. DERMABRASION
Semasa dermabrasion, kawasan bertatu biasanya disejukkan sehingga kebas. Kemudian, kulit bertatu itu digilap ke tahap yang lebih dalam dengan alat berputar berkelajuan tinggi yang mempunyai roda atau berus yang menggilap (bersifat seakan kertas pasir). Ini membolehkan dakwat tatu meresap keluar dari kulit.
Kawasan yang terjejas terasa sakit selama beberapa hari selepas prosedur. Pemulihan boleh mengambil masa sehingga dua hingga tiga minggu.
Disebabkan hasil yang tidak dapat dijangkakan dan hasil yang kurang berkesan daripada kaedah laser atau gabungan laser dan pemotongan, dermabrasion bukanlah pilihan biasa.
KESIMPULAN & PESANAN
Tatu bersifat kekal dan penyingkiran tatu sepenuhnya adalah sukar. Parut mungkin wujud selepas banyak jenis penyingkiran tatu. Jangkitan atau perubahan warna kulit juga mungkin berlaku juga.
Jadi, fikir lah dengan teliti sebelum anda mencacah tatu kerana ia adalah bersifat KEKAL.
Sumber: Public Health Malaysia / Mayo Clinic


Sampah Berkurang, Tong Tak Busuk & Tak Berulat. Ini Cara ‘Bokashi Composting’ Yang Mudah, Mesra Alam

“Hari ni tak ada orang angkat sampah ke. Tong dah penuh. Nanti lama-lama makin busuk. Silap haribulan berulat pulak… Kenapalah boleh banyak sangat sampah ni?”
Sedarkah anda, sampah yang kita buang setiap hari sebenarnya boleh ditukarkan kepada benda berharga iaitu kompos. Kompos ni kalau dalam bahasa ringkasnya ialah baja.

Salah satu cara mengurangkan sampah-sarap kita setiap hari adalah dengan kaedah ‘composting’, seperti yang dikongsikan oleh salah seorang pembaca kami di media sosial.
Sebenarnya apa yang menarik dengan kaedah ‘bokashi composting’ yang dipraktikkan beliau ialah ia akan menyenangkan kerja sebab tak perlu hari-hari keluar buang sampah. Tambahan pula, tak ada bau busuk bila buka tong sampah. Dan yang paling best, tak payah risau sebab tak akan ada ulat-ulat sampah yang menggelikan!

Tapi menurut beliau lagi, ramai orang mungkin tak terpanggil nak buat composting ni sebab takut bau busuk, ulat keluar dan macam-macam lagi. Jangan takut ya sebab dengan ‘bokashi composting’ ni, boleh dikatakan zero smell! Walaupun hari ini kita letak kepala ikan, perut ikan, dan macam-macam sisa makanan, esok bila buka tong sampah cuma keluar bau buah-buahan saja!

Jom kita tengok cara ‘bokashi composting’ yang beliau kongsikan ini. Memang mudah dan boleh anda lakukan di rumah.
Tukar Sisa Makanan Kepada Baja. Ini Cara ‘Bokashi Composting’ Yang Mudah & Mesra Alam
1. Tapis Sisa Makanan Yang Berair
Setiap hari, bila ada bahan makanan terbuang- contohnya kepala ikan, kulit ayam, kulit telur dan sebagainya, boleh simpan dan tapis supaya tak terlalu berair.
2. Buang & Ratakan Dalam Bokashi Bin
Lepas dah siap makan atau sebelum tidur nanti, taburkan sisa makanan tadi dan ratakan dalam Bokashi Bin.

Tong sampah ni kedap udara. Jadi, serangga tak boleh masuk. Dalam tong sampah ni ada lubang-lubang kecil untuk mengeringkan sisa makanan yang lembap – supaya kompos yang dihasilkan nanti kering dan tak basah.
Di depannya ada pili kecil. Kita boleh buka dari semasa ke semasa untuk keluarkan air yang terkumpul. Air yang dikeluarkan ni pun kita boleh gunakan sebagai baja tau.

3. Taburkan Bokashi Powder
Kemudian taburkan Bokashi Powder di atas bahan buangan tadi.
Kalau hari tu ada buang bahan yang tebal macam tulang atau biji mangga, letakkan lebih sikit Bokashi Powder tu untuk bantu proses penguraian.

4. Biar Selama 2 Minggu
Setiap hari ulang langkah yang sama sampailah tong sampah penuh.
Bila dah penuh, kita tutup dan biarkan 2 minggu untuk proses penguraian berlaku dengan lengkap.
5. Dah Jadi Kompos!
Lepas 2 minggu, dah dapatlah kompos.
Bau busuk? Not at all. Dia cuma ada bau masam manis sikit, macam fruity smell pun ada. Saya letak bawah sink dapur, zero smell. Memang memudahkan sangat.
Bila buat composting ni, tong sampah waste kami makin kecil. Seminggu 2 kali je buang sampah. Itu pun plastik kecil. Tak takut sampah keluar ulat sebab tak ada sisa makanan.
Menarik kan? Cubalah sendiri dan anda akan dapat merasakan impaknya pada rutin harian anda. Selain memudahkan, ia juga mesra alam. Rasanya dah tiba masanya rakyat Malaysia mengikut jejak langkah negara-negara seperti Jepun yang jauh terkedepan dalam bab-bab begini.

Pelaburan Hanya RM18 Sebulan
Saya bukanlah penjual Bokashi Bin ni, tapi saya beli dari Weimar Biotech. Saya dapat free delivery ke ofis sebab tak jauh. Kedainya di Kepong, dia boleh pos juga. Pos dia ialah kira-kira RM 10-20.
Harga set bin + 1 pack Bokashi Powder = RM 179 (starter pack)
Harga Bokashi Powder sahaja = 1 pek RM 18 (1kg)
Awal-awal saja keluarkan duit lebih sikit untuk beli bokashi bin. Lepas tu anda cuma laburkan RM18 setiap bulan untuk membuat kompos daripada sisa makanan. Dapatlah juga baja free untuk tanaman anda!
Ini linknya:
http://www.weimarbiotech.com/web/bokashi.php?select=4
*Ada yang cakap, Bokashi Bin ni boleh DIY. Memang boleh, tapi memerlukan pemahaman tentang konsepnya. Pastikan tong yang di DIY cukup kemas dan rapat untuk dapatkan ‘anaerobic condition’ . Kalau tak, makanan dalam tong akan berulat dan busuk.
Jadi bagi yang ingin mudah, bolehlah beli terus Bokashi Bin ini. Harganya berpatutan memandangkan ianya lifetime investment. Lagipun, tampak lebih kemas dan cantik di dapur.

Sama-sama Membantu Mengurangkan Pembuangan Sampah
Semoga dengan perkongsian ini, lebih ramai yang akan mulakan ‘composting’ di rumah. Sambil mengurangkan pembuangan sampah, dapat juga menyuburkan tanaman dan menjamin kebersihan dalam rumah.
Berbaloi tu, semua dalam satu!

*Perkongsian oleh seorang ibu yang cuba menjaga alam sekitar ini diterbitkan semula dengan kebenaran. Untuk lebih maklumat, rujuk post asal beliau di SINI.


Cara Membuat Cheesy Ball Ala KFC. Tak Susah Pun!

Orang Malaysia memang gemar segala jenis makanan yang mempunyai sentuhan keju, bukan? Jadi, bagi penggemar keju, diharapkan perkongsian daripada Puan Ana Mariana Ismail ini sedikit sebanyak dapat memberi inspirasi kepada menu makanan harian anda. Beliau akan mengajarkan cara membuat cheesy ball yang lazat!
Sebenarnya, cara membuatnya tidak sesukar yang anda sangkakan. Bahannya yang diperlukan juga tidaklah banyak. Kalau di KFC, menunya diberi nama ‘Chewy Cheese’, memang sedap dan unik. Yang penting, ia memang disukai oleh anak-anak. Jadi, tak rugilah anda mencubanya.

Cara Membuat Cheesy Ball Ala KFC
Berikut adalah bahan yang diperlukan.
Bahan-bahan:

5 biji kentang
1 cawan tepung gandum
setengah cawan minyak masak
mozzarella / cheddar cheese  *(Tips: Kalau suka efek ‘tarik’ macam pizza boleh guna mozzarella. Kalau suka ‘melting’ meleleh-leleh boleh gunakan cheddar.)
breadcrumb
2 bji telur

Langkah-langkah:
Berikut adalah cara membuat cheesy ball.

1. Rebus Kentang
Mula-mula, rebuskan ubi kentang sampai empuk. Kemudian, toskan.

2. Lenyekkan
Ambil ubi kentang tadi dan lenyek sehingga hancur.
Letakkan sedikit garam dan lada sulah secukup rasa.

3. Masukkan Tepung
Selepas itu, masukkan 1 cawan tepung gandum dan setengah cawan minyak masak.
Gaulkan adunan ini sampai sebati.

4. Uli Hingga Menjadi Doh
Setelah digaul, uli dengan tangan hingga menjadi doh.
Kalau rasa adunan terlalu lembik bolehlah tambah sedikit tepung. (Mungkin saiz ubi kentang yang anda gunakan tak sama dengan yang Puan Ana gunakan)
Setelah siap, rehatkan adunan sebentar dalam lebih kurang 5 minit.

5. Bentukkan Adunan
Ambil sedikit adunan dan leperkan seperti dalam gambar.
Seterusnya, ambil sedikit mozzarella cheese yg dipotong dadu untuk dimasukkan sebagai inti. Kemudian, tutup dan bulat-bulatkan macam bentuk bebola.

6. Celupkan Dengan Telur
Celupkan bebola tadi ke dalam telur yang telah dipukul bersama sedikit garam dan lada sulah.

7. Salutkan Breadcrumb
Langkah seterusnya, golek-golekkan bebola tadi di atas taburan breadcrumb hinggalah tersalut sekata pada permukaannya.

Beginilah rupanya yang telah siap digolek.

8. Goreng
Baik, sekarang ianya dah siap untuk digoreng. Pastikan minyak betul-betul panas supaya cheesy ball tidak berminyak.
Gorengkan sekejap saja hingga warna agak keemasan. Kemudian, toskan minyak berlebihan.
Anda boleh buat lebih dan sejukbekukan mana yang mahu disimpan.

9. Siap!
Sekarang, dah boleh dihidangkan. Makan panas-panas memang sedap. Tak cukup sepinggan!

Gubah Ikut Kreativiti Anda
Oh ya, kalau nak tambah bahan lain pun boleh. Contohnya ada yang mungkin sukakan potongan cili atau bawang untuk mempelbagaikan rasanya.
Seperti dalam gambar di bawah ini, Puan Ana ada membuat 2 versi istimewa:
i. Cheesy Beef Ball
Versi ini menggunakan bahan dan sukatan yang sama dengan cara membuat cheesy ball tadi. Cuma tambahkan daging atau ayam cincang (400 gram) untuk memberi perasa.

Resepi penuh di sini.
ii. Cheesy Prawn Ball
Caranya juga sama seperti cara membuat cheesy ball di atas. Cuma tambahkan semangkuk isi udang yang dikisar halus dan sebiji bawang serta daun bawang yang dipotong dadu.

Resepi penuh di sini.
Wah, ‘Melting’ Habis!
Mesti ramai yang terliur melihat keju yang mencair apabila digigit. Itulah kenikmatan cheesy ball yang ‘simple’ ini.
Jadi, apa tunggu lagi. Dah beritahu caranya, giliran anda pula untuk mencuba. Jimat pun jimat.

*Perkongsian asal daripada Puan Ana Mariana Ismail ini diterbitkan semula dengan kebenarannya. Ikuti laman Facebooknya untuk lebih lagi perkongsian resipi yang menarik.


Cara Membuat Playdoh Sendiri Di Rumah. Mudah, Murah Dan Selamat

“Mana pergi playdoh yang papa belikan kamu hari tu? Dah rosak ke? Kalau sekali dua, boleh lagi papa belikan. Kalau berpuluh kali rosak, tak berbaloi rasa. Apa kata papa cari cara buat playdoh sendiri. Mesti seronok kalau kita dapat buat playdoh sama-sama!”
Anak-anak sememangnya gemar bermain tanah liat yang kini popular dengan nama ‘playdoh’ atau ‘playdough’, bukan? Mereka akan leka bermain dan mungkin boleh menghadapnya dalam tempoh yang lama dek kerana asyik bermain.

Terdapat banyak kebaikan bermain playdoh ini buat anak-anak. Walau bagaimanapun, memikirkan harga playdoh yang dijual di pasaran, kita pasti akan berasa kecewa sekiranya playdoh tersebut dibeli dan kemudiannya ia hilang atau rosak. Sebagai alternatif, ini cara buat playdoh di rumah dan anak-anak masih boleh mendapat manfaat dalam keseronokan bermain playdoh ini.
Foto Kredit : guiadasemana.com.br

Manfaat Bermain Playdoh
Bermain playdoh bukan sahaja dapat memperluas lagi daya kreativiti anak, malah membantu anak untuk menambah kosa kata seerta meningkatkan kemahiran komunikasi mereka.

Selain itu, ianya juga dapat meningkatkan lagi kemahiran motor halus anak (fine motor skills) kerana ianya melibatkan aktiviti menekan, menarik, menguli, menggelek playdoh dan pelbagai lagi aktiviti lain bagi menghasilkan bentuk-bentuk yang diingini semasa bermain playdoh ini.
Foto Kredit : arteterapia.club
Cara Membuat Playdoh Sendiri Di Rumah
Berikut merupakan cara membuat playdoh sepertimana yang dikongsikan oleh Lin Chalo melalui laman Facebook peribadinya dan blog beliau.
Lebih seronok jika aktiviti ini dapat dilakukan bersama anak-anak kerana ianya dapat membuatkan mereka lebih menghargai hasil tangan mereka serta lebih cermat ketika bermain playdoh.
Yang penting, ianya mudah, murah dan selamat untuk anak kecil!
Bahan-bahan
Berikut merupakan bahan-bahan yang diperlukan untuk membuat homemade playdoh ini. Sukatan di bawah adalah untuk 1 bahagian playdoh dengan 1 warna.

¼ cawan garam
1 cawan tepung gandum
1 cawan air suam
2 sudu besar minyak masak
2 sudu besar krim tartar
2 sudu kecil pewarna makanan

Kos keseluruhan untuk membuat homemade playdoh ini hanyalah lebih kurang RM20 sahaja. Murah, bukan?
Bahan-bahan yang digunakan pula terdiri daripada sumber makanan dan masih selamat untuk anak-anak sekiranya secara tidak sengaja termasuk ke dalam mulut.
Dengan bahan-bahan seperti di atas, ianya akan menghasilkan satu bahagian warna seperti gambar di bawah.

Nota :

Garam bertindak sebagai bahan pengawet untuk mengelakkan playdough ini daripada berkulat.

Krim tartar bertindak untuk ‘mengikat’ playdoh ini agar sentiasa lembut, kekal elastik dan tidak mudah lerai. Ianya merupakan sejenis serbuk yang boleh didapati di kedai bakeri atau bahagian membuat kek di pasar raya.

Pilih pewarna makanan yang terang bagi merangsang mata anak-anak.

Playdoh yang dimasak akan tahan lebih lama, lebih lembut serta tidak mudah kering berbanding playdoh yang tidak dimasak.

Cara Membuat Playdoh: Langkah Demi Langkah
1. Gaulkan Bahan
Masukkan semua bahan ke dalam periuk dan gaul sehingga sebati. Adalah lebih baik sekiranya kita menggunakan periuk ‘non-stick’ supaya bahan-bahan ini tidak melekat dan memudahkan kita untuk memasak doh yang seterusnya kelak.

2. Tambah Pewarna
Bancuh pewarna makanan dengan air suam. Kemudian, masukkan bancuhan tersebut ke dalam periuk.

3. Masak Atas Api Sederhana
Gaul adunan kesemua bahan ini sehingga sebati dan kemudian, masak di atas api sederhana. Kacau sehingga masak.

4. Sejukkan & Uli
Apabila adunan bahan tadi telah masak, keluarkannya dan letak di atas papan pemotong. Apabila ianya telah sejuk sedikit, uli sehingga tekstur bahan tersebut nampak ‘smooth’.
Maka terhasillah homemade playdoh ini untuk dimain oleh anak-anak tercinta. Mudah sahaja caranya!
Ulang langkah 1 hingga 4 untuk menghasilkan playdoh dengan warna-warna lain pula.

5. Cara Menyimpan
Bagi mengekalkan tekstur homemade playdoh ini setiap kali bermain, ianya hendaklah disimpan dalam plastik ‘ziplock’ dan seterusnya dimasukkan ke dalam peti ais di bahagian ‘chiller’ sebaik sahaja selesai bermain.
Dengan cara ini, playdoh yang dibuat akan kekal lembut, tidak berkulat dan dapat bertahan sehingga 3 bulan lamanya.

Belajar Sambil Bermain
Biarkan anak menikmati zaman kanak-kanak mereka dengan bermain pelbagai jenis permainan termasuklah bermain homemade playdoh ini. Percaya atau tidak, anak-anak sebenarnya sedang belajar daripada aktiviti bermain tersebut.
Sekali-sekala, luangkan masa kita sebagai ibu bapa untuk bermain homemade playdoh ini bersama anak-anak. Ianya bukan sahaja membuatkan mereka berasa lebih gembira dapat bermain bersama-sama kita, malah sedikit sebanyak ia juga dapat mengurangkan tekanan yang kita hadapi dengan bergelak ketawa sambil bermain bersama mereka.
Cara membuat playdoh ini taklah sesukar mana, bukan? Selamat mencuba!

*Sumber asal cara membuat playdoh yang dikongsikan oleh Lin Chalo melalui laman Facebook peribadinya serta blog SweetBonda.my ini diterbitkan semula dengan kebenaran beliau.


Cara ‘Sempoi’ Nak Pikat Hati Mak Mertua Supaya Anda Jadi Menantu Kesayangan

“Orang cakap bila ada mak mertua ni kena jaga-jaga, takut nanti terlampau cerewet dan mengongkong. Betul ke?”
Pertama kali untuk berhadapan dengan ibu mertua merupakan antara pengalaman yang ngeri khususnya buat menantu perempuan. Mungkin ada yang pernah saling mengenali sebelum majlis perkahwinan namun semuanya akan berbeza sebaik majlis sudah selesai. Kalau ada ibu mertua yang garang atau cerewet, macam mana nak ambil hati mereka?

Buat anda yang selalu terfikir bagaimana cara untuk menambat hati ibu mertua dari hari pertama bergelar menantu, wanita ini ada kongsikan beberapa tips penting untuk anda ‘master’.
MACAM MANA NAK AMBIL HATI MAK MERTUA?

Pertama sekali yang anda perlu tahu adalah untuk menjaga hati mertua jika anda tinggal bersama mereka. Mungkin ada dalam kalangan anda yang akan tinggal bersama mertua dari tinggal secara sendiri pada awal perkahwinan. Disinilah anda perlu mengawal tingkah laku dan juga bergaul bersama keluarga ipar.

JANGAN MALAS MEMBANTU TERUTAMANYA HAL MEMASAK

Rutin memasak merupakan antara yang digeruni oleh menantu. Mana tidaknya bukan semua wanita mahir dalam memasak kan? Jangan risau jika anda merupakan seorang yang tidak mahir untuk memasak, membantu apa yang patut sudah memadai untuk menyejukkan hati si ibu mertua.

JANGAN SUKA JADI BATU API
Apabila berlaku sesuatu masalah, amat penting untuk anda sebagai si isteri atau menantu untuk tidak menjadi batu api dalam perhubungan keluarga mertua. Yang paling penting adalah apa sahaja mengenai hubungan anda dengan pasangan amat tidak digalakkan untuk ‘mengupdate’ di laman media sosial.

*Jangan lupa untuk selalu memuji ibu dan ayag mertua tu. Mesti muka mereka sentiasa berseri-seri dan anda pun akan jadi menantu kesayangan.
Sumber : nurhaniniriani


8 Cara Paling Mudah Jadi Menantu Kesayangan

“Rasa kekok nak balik kampung dan jumpa keluarga suami. Bukan apa, mereka anggap aku macam orang luar saja. Ish, tapi agaknya aku saja yang berprasangka. Tak boleh jadi, kena ada strategi dan cara memikat hati mertua. Nanti mesti boleh balik beraya dengan gembira.”
Jika seseorang telah membuat  keputusan untuk berkahwin  dan mendirikan rumahtangga, dia sebenarnya bukan sahaja berkahwin dengan pasangannya, tetapi dia berkahwin dengan seluruh keluarga dan sanak saudara pasangan.
Paling penting, seharusnya dia perlu mencari keserasian dan perlu berusaha untuk menambat hati mertuanya supaya hubungan silaturrahim yang terbina akan kekal utuh.

Jangan tunggu mereka yang buat kita selesa, tetapi kita sebagai anak menantulah yang patut memulakan langkah dan mencari cara memikat hati mertua.
Terdapat beberapa tips di bawah ini yang boleh diamalkan oleh menantu.  Jom kita amalkan.

Foto Kredit: flora2000.ru

7 Cara Memikat Hati Mertua, Walaupun Tak Sehaluan Pendapat
Ini 7 cara memikat hati mertua selepas berkahwin.
1. Cari Masa Untuk Balik Kampung
Setelah berkahwin, carilah masa untuk pulang ke kampung halaman, sekurang-kurangnya sebulan sekali. Kalau dah ada anak, mereka tentu rindu dengan cucunya.
Beritahu mereka terlebih dahulu jika anda merancang untuk bertemu mereka.
Jika bertandang pada hari biasa, apatah lagi jika kedatangan tidak dimaklumkan terlebih dahulu, ia mungkin membuatkan keadaan sedikit janggal terutama kerana mereka mungkin terpaksa membuat persiapan untuk anda.
Buat perancangan awal untuk berjumpa dengan mertua supaya anda dapat membawa sesuatu yang disukainya.

2. Penampilan Yang Elok
Pertama kali berjumpa mertua akan memberi ‘first impression’ kepada mereka. Namun, mungkin ada yang mengabaikan penampilan mereka setelah berkahwin beberapa bulan atau tahun.
Jadi, pastikan penampilan anda sentiasa nampak elok kerana setiap corak pemakaian adalah melambangkan diri dan sikap anda.
Inilah salah satu cara memikat hati mertua yang selalu dipandang ringan.
Bagi lelaki jangan sesekali bertandang dengan baju-T yang memiliki imej yang tidak bersesesuaian, tetapi seelok-eloknya pakai baju polos tanpa melambangkan sebarang unsur provokatif atau unsur politik.
Bagi perempuan pula, kalau tak tahu nak pakai baju apa, baju kurung antara pilihan yang membuatkan diri kelihatan sopan.
Foto Kredit: wahgazab.com
3. Cari Topik Perbualan
Ia menjadi masalah utama apabila pertama kali bertemu dengan mertua, apatah lagi zaman kini ramai orang muda agak sukar berbual dengan orang  lebih tua.
Jadi sebelum anda berjumpa dengan bakal mertua, pastikan anda telah tahu semua perkara yang berkaitan bakal ibu mertua anda.
Cuba dapatkan dari anaknya tentang hobinya, makanan kegemarannya, ciri-cirinya dan sedikit tentang latar belakang dirinya.
Dari situ anda akan dapat membuat kajian sedikit mengenai bakal mertua anda – Google kan ada.  Jadi apabila bertemu nanti, adalah topik yang akan bualkan dengannya.
Jangan terlalu malu untuk berbual, cuba ramahkan diri untuk berbual dengannya.  Dari situ, akan muncul sedikit tanda suka dia pada anda.
Foto Kredit: travelblog.astadala
4. Ringan Tulang
Tiada mertua yang akan mengkritik menantu yang ringan tulang.
Apabila sudah berkahwin, inilah antara kualiti yang paling dicari oleh mertua, lebih-lebih lagi yang perempuan.
Jangan malu untuk mengaku jika anda tidak pandai memasak. Tetapi, tunjukkan kesungguhan untuk membantunya setiap masa.
Jika mereka tidak sihat, cubalah tawarkan diri untuk mengurut atau memicit badan mereka.
Foto Kredit: mylifenstyle.in
5. Jangan Bergaduh Depan Mertua
Perkara ini boleh member gambaran sebenar sikap anda terhadap anak mereka.
Situasi ini mungkin akan menimbulkan kebencian di hati mertua.
Sebaliknya, bertanyalah pada mertua cara untuk menambat hati suami.
Mereka tentu suka untuk bercerita tentang makanan kegemarannya, hobinya, serta kisah lucu suami semasa bersekolah dahulu.
Foto Kredit: onedio.co
6. Jaga Tutur Kata
 Jika sebelum ini anda seorang yang mulut lepas, dinasihatkan supaya anda sentiasa menjaga pertuturan.
Berhati-hati ketika menuturkan sesuatu di hadapan mereka dan jangan sampai menyinggung perasaan keluarga mertua.
Untuk memastikan anda bersopan ketika berbual dengannya, anda haruslah mengawal diri anda dari segi perlakuan atau percakapan.
Jika mertua terlalu garang atau sensitif, elakkan daripada terlalu ramah kerana ditakuti kita akan bercerita tentang perkara yang menyakitkan hatinya.

7. Jangan Berkira!
Anggaplah mereka sebahagian daripada darah daging sendiri supaya hubungan akan bertambah mesra dan berkekalan hingga ke akhir hayat.
Lakukanlah apa yang akan anda lakukan sebagaimana untuk ibu bapa sendiri.
Jika masih belum mesra, anggaplah mereka memerlukan masa untuk menerima ‘orang baru’ dalam keluarga. Mesti positif!
Jangan sekali-kali membenarkan andaian “Hmmm, mereka ini macam tak suka aku saja…” daripada menguasai minda anda.
Foto Kredit: kaskus.co.id
8. Berdoa Supaya Dilembutkan Hati
Selain itu, sentiasalah berdoa jika anda menghadapi kesusahan untuk memenangi hati mertua.
Ini antara doa yang boleh diamalkan setiap hari bagi anda yang Muslim:
Foto Kredit: tengkuasmadi.com
Elak Sangka Buruk, Kekalkan Aura Positif
Tidak semua ibu mertua berhati tidak baik, bahkan ramai ibu mertua yang menyayangi menantu melebihi anaknya sendiri.
Oleh itu, hormati dan sayangilah mereka seperti menyayangi ibu sendiri.
Jangan biarkan persepsi anda mengaburi pandangan mata anda.


7 Cara Memikat Hati Wanita Dengan Mudah. Ada Rahsianya!

Memikat wanita dengan pertanyaa, “Pukul berapa sekarang?” itu sangat lapuk. Juga dengan cara “feeewitttt” yang geli-geleman bila kita lihat. Berjalan sebelah wanita dan mula ‘mengorat‘ mereka dengan berjalan seiringan juga sangat menjengkelkan.
Ada wanita yang mahu didekati cara begitu. Ada yang tidak. Golongan yang tidak mahu didekati cara sebegini ialah golongan yang mementingkan kualiti.

Bukannya memilih
Kami golongkan kumpulan wanita ini golongan yang sofistikated, kreatif dan berkeyakinan tinggi. Wanita yang berkeyakinan tinggi dan kreatif tidak sama dengan wanita yang lain. Mereka berfikir di luar kotak, dan sentiasa mahukan perubahan baru.
Mereka tidak suka berada dalam dunia stereotaip, hidup dalam protokol yang menentukan cara hidup mereka. Mereka mahu mencorak hidup mereka sendiri. Cara mereka melihat dunia adalah berlainan dengan orang lain.

Instagram?
Kebanyakan wanita seperti ini tidak mengadu-domba di Facebook. Mereka lebih gemar berada di Instagram dan Twitter. Lebih bebas katanya.

Tanda-tanda wanita yang sebegini adalah mereka selalu memakai pakaian atau aksesori yang dibuat sendiri, atau pakaian mereka adalah jenis custom-made. Mereka juga akan bercakap banyak topik tentang trend terkini dan juga cerita-cerita wayang yang mempunyai kesan efek khas atau sinematografi yang kreatif. Barang-barang yang dibeli juga kebanyakannya dari Instagram!
Mereka tidak suka bergosip dan bercakap kosong seperti wanita-wanita biasa. Sifat mereka lebih berdikari dan lebih bergantung pada diri sendiri daripada bergantung pada orang lain.
Cara memikat hati wanita yang sebegini
1. Sentiasa membuat jenaka intelek, lawak ‘pandai‘
Wanita memang suka lawak jenaka dan gelak ketawa menunjukkan mereka selesa dengan kita. Walaubagaimanapun, wanita yang kreatif adalah sedikit berlainan dari wanita biasa. Mereka menyukai jenaka yang intelektual, atau berkaitan dengan minat mereka.
Anda perlu pandai menyusun jenaka anda secara selamba, dan selain itu juga berinformasi. Sedikit lawak juga akan membuatkan jenaka itu lebih berkesan. Ingat, lawak ‘pandai‘ ya, bukan lawak ‘bodoh‘.
2. Sentiasa buatkan mereka selesa
Wanita sebegini amat terbuka tentang jantina, namun ada batas-batasnya. Pemikiran mereka agak selari dengan lelaki, jadi topik-topik lelaki boleh dibincangkan dengan mereka asalkan tidak melangkaui batas.
Jangan biarkan mereka terasa terasing dalam topik perbualan anda, ketika dalam perbualan kumpulan atau perseorangan. Mereka mungkin akan cuba masuk dalam perbualan anda, tetapi ada golongan wanita yang agak malu ketika berbual dengan lelaki, jadi anda perlu memberi ruang untuknya.
3. Hadiahkan sesuatu yang unik
Jika anda hendak menghadiahkan sesuatu yang unik pada teman wanita anda yang kreatif, jangan berikan sesuatu yang biasa seperti bunga atau aksesori.
Berikan sesuatu yang luar biasa bergantung pada minat teman wanita anda. Jikalau anda hendak menghadiahkan sesuatu yang biasa juga, sampaikan dengan cara yang unik dan luar biasa. Wanita yang kreatif amat menghargai kreativiti dan usaha yang dilakukan oleh teman lelaki mereka.
4. Tonton cerita wayang lain dari yang lain
Jikalau anda mempunyai teman wanita yang kreatif, pastikan cerita wayang itu menarik dan mempunyai teknik sinematografi dan efek visual yang lain dari yang lain.
Cerita romantik atau seram yang biasa membuatkan teman wanita anda berasa cepat bosan, dan mereka mungkin rasa mengantuk, atau mahu keluar cepat dari wayang. Selain itu, jika cerita wayang itu amat menyakinkan dan memukau teman wanita anda, mereka akan bercerita topik wayang tersebut selepas keluar panggung wayang.
Pastikan anda membuat kajian terhadap wayang tersebut sebelum menontonnya, kerana teman wanita anda mungkin akan bertanya soalan trivia tentang wayang tersebut.
5. Fahami bidang yang mereka ceburi
Jikalau teman anda seorang yang kreatif, pastikan anda mengetahui atau cuba mendalami apakah bidang yang mereka ceburi. Walaupun anda mungkin tidak mengetahuinya, namun mereka amat gembira apabila anda mengambil tahu apa yang mereka buat ataupun cuba untuk mengetahuinya.
Mereka juga akan sentiasa cuba untuk menerangkan pada anda bidang yang mereka lalui, jadi cubalah menambat hati mereka dengan mengambil kira minat mereka.
6. Romantik
Jika anda seorang yang romantik, ianya akan memberi kelebihan pada anda. Sajak dan kata-kata puitis akan dapat menambat hati wanita yang kreatif. Namun ianya perlu ikhlas dan lahir dari hati.
Jika anda berniat sesuatu yang tidak baik, mereka akan segera mengesannya kerana hati mereka yang sensitif.
7. Sentiasa ambil berat
Hati wanita yang kreatif adalah sensitif. Jadi sentiasalah mengambil berat tentang mereka, perasaan mereka dan pendapat mereka. Sifat hormat pada satu sama lain juga adalah bagus untuk perhubungan.

Akhir kata
Foto Kredit: viwallpaper.com
Namun begitu, apa yang penting dalam hubungan adalah kejujuran dan keikhlasan. Kerana sifat wanita yang kreatif adalah sensitif dan lembut, mereka akan cepat mengetahui apa yang tersirat dalam fikiran anda. Imaginasi mereka melangkaui apa anda jangkakan, jadi mereka juga cepat cemburu.
Jagalah hati mereka dengan lembut dan ikhlas, dan mereka akan menerima anda seadanya.


5 Cara Pilih Bra Untuk Payudara Besar, Baru Selesa & Ringan Bila Bawa Badan!

Sebenarnya bukan semua wanita menyukai memiliki payudara bersaiz besar kerana agak sukar mencari bra yang sesuai untuk dipakai. Disebabkan itu, amat penting untuk wanita mengetahui cara memilih bra untuk payudara yang besar.
Jadi, bagaimanakah untuk memakai bra yang sesuai untuk anda yang mempunyai payudara besar? Mari lihat 5 cara memilih bra yang selesa untuk digunakan seperti di bawah.

Baca juga: Ini Ciri-Ciri Seluar Dalam Yang Perlu Tukar, Takkan Nak Tunggu Berlubang Kot?
CARA MEMILIH BRA
Gambar: senivpetro

5 TIPS CARA PILIH BRA UNTUK PAYUDARA BERSAIZ BESAR
1. Tali pengikat bra yang besar

Tali pengikat bra yang besar mampu menampung payudara dengan baik. Selain itu, lilitan dada akan lebih langsing dan selesa tanpa rasa risau membuat payudara anda turun.
Memiliki model bra dengan tali pengikat yang lebih besar boleh menjadi pilihan pakaian harian anda. Kebiasaannya, bra tali pengikat besar dilengkapi cangkuk 3 butang.
Fungsi pautan ini sangat sesuai untuk memegang kedudukan belakang supaya tidak terbongkok dan payudara tetap dinaikkan secara proporsional.
2. Elak pakai push up bra dan half cup
Berbeza dengan bra biasa, push up bra direka khas untuk mempunyai sokongan wayar dan pelapik buih di dalam cup-nya. Ia untuk membuat payudara lebih terangkat supaya kelihatan besar dan padat berisi.
Sebaiknya, anda yang memiliki payudara besar tidak memakai push up bra. Di mana, ia akan membuatkan payudara anda kelihatan sangat besar dan seperti terkeluar dari bra.
Selain itu, elakkan juga memilih bra model half cup yang hanya menutup separuh daripada payudara. Hal ini kerana, ia boleh membuatkan payudara anda kelihatan lebih besar dari asalnya dan terkeluar.
3. Tidak pilih bra dengan pelapik buih tebal
Tips lain yang penting untuk anda berpayudara besar ialah menghindari pemilihan bra dengan pelapik buih tebal. Ia sama seperti bentuk push up bra, anda disarankan untuk mengurangkan ‘volume’ payudara dengan tidak memakai coli berbuih tebal.
Hal ini menyebabkan payudara anda kelihatan semakin besar dan tidak proporsional. Tapi sebenarnya, model bra jenis ini pada asasnya untuk individu yang berasa kurang percaya diri dengan ukuran payudara yang kecil.
Baca juga: Ini Sebab Puting Payudara Wanita Mengeras, Terutama Yang No.1 Itu Mengancam!
4. Pilih bra secara khusus menyokong payudara besar
Anda perlu memilih jenis bra yang tepat seperti:

Wireless bra

Sejenis bra yang cup-nya berukuran besar untuk menampung payudara. Model bra jenis ini boleh menjadi alternatif sewaktu bersantai atau ketika tidur, kerana kebiasaannya ia memiliki material cotton yang selesa bila dipakai.

Strapless bra

Memiliki payudara besar harus selektif dalam memilih ukuran dan model bra. Strapless bra sangat sesuai untuk anda yang memiliki payudara besar.
Biasanya bra ini diperbuat daripada kain longgar, nipis, anjal dan mampu membuat payudara besar boleh lebih bernafas. Selain itu, strapless bra dilengkapi dengan dua hingga tiga cangkuk, sehingga anda boleh menyesuaikan ukurannya mengikut kesesuaian anda.

Full coverage bra

Agar payudara besar boleh mendapat sokongan yang cukup baik, anda boleh memilih full coverage bra. Model full coverage ini boleh jadi pilihan yang bijak dalam menutup seluruh bahagian payudara dan mempunyai sokongan yang sempurna.
5. Tidak beli bra bermaterial renda
Penting untuk wanita yang memiliki payudara besar untuk memperhatikan material dari bra yang akan digunakan. Cuba untuk tidah membeli bra dari material renda. Hal ini kerana, model ini tidak menyerap peluh dan membuat permukaannya menjadi tidak rata.
Sebaiknya, pilih bra berbahan halus seperti kapas. Menggunakan bra berbahan katun nyatanya dapat menyerap peluh dan boleh menjadikan bentuk payudara dari luar pakaian kelihatan cantik.
Kesimpulan
Itu sahaja tips mengenai pembelian bra untuk wanita yang memiliki payudara bersaiz besar. Lebih baik, cuba dahulu sebelum beli.
Kalau nak tahu cara pilih saiz bra yang betul, tekan link artikel di bawah.
Baca juga: Lama Sungguh Kalau Beli Coli, Ini Tips Pilih Bra & Cara Ukur Yang Betul, Barulah Payudara Selesa!
Sumber: PopMama
FT Image: cookie_studio / freepik


Cara Memohon ADAM50, Insentif RM200 Percuma Bagi Semua Bayi Yang Lahir Mulai 2018

Bagi anda yang mengikuti pembentangan Bajet 2018 tempoh hari, tentu anda tahu tentang peruntukan dana RM200 oleh Permodalan Nasional Berhad (PNB).
Ia diberikan khas kepada semua bayi warganegara Malaysia yang dilahirkan antara 1 Januari 2018 hingga 31 Disember 2022. Jadi, jom semak syarat-syarat kelayakan dan cara memohon insentif yang menguntungkan ini.

1. Apakah ADAM50?
Amanah Dana Anak Malaysia 2050 atau singkatannya, ADAM50 adalah sebuah dana tabungan permulaan yang dikhaskan bagi semua anak Malaysia seperti diumumkan dalam Bajet 2018 yang lalu.
Objektifnya adalah untuk menggalakkan budaya simpanan dan pelaburan rakyat Malaysia daripada seawal usia dengan pemberian unit insentif percuma sebagai modal pelaburan permulaan.

Maksudnya, tabungan ini bukan berbentuk wang tunai, tetapi merupakan unit amanah ASB (bagi Bumiputera) atau AS1M (bagi bukan Bumiputera).

Foto Kredit: Amanah Saham Nasional Berhad
2. Syarat Kelayakan
• Berstatus warganegara Malaysia
• Salah seorang ibu atau bapa mestilah warganegara Malaysia
• Ibu bapa / penjaga berumur 18 tahun ke atas
• Peserta / penjaga berdaftar tidak diiystihar muflis sepanjang tempoh pelaburan
• Bayi lahir pada atau selepas 1 Januari 2018 hingga 31 Disember 2022
• Didaftarkan dalam tempoh setahun daripada tarikh kelahiran bayi
• Pendaftaran yang dilakukan oleh individu selain penjaga memerlukan dokumen sokongan seperti surat pertalian darah atau perintah mahkamah.
Foto Kredit: Amanah Saham Nasional Berhad
3. Cara Mendaftar ADAM50
Berikut adalah langkah mudah mendaftarkan bayi anda yang layak mendapat insentif ADAM50
i) Dokumen yang diperlukan :
• Kad pengenalan ibu bapa dan
• Sijil kelahiran / My Kid anak
• Dokumen sokongan (jika didaftarkan oleh penjaga)
ii) Datang ke mana-mana cawangan ASNB atau ejen rasmi ASNB :
• Maybank & Maybank Islamic
• CIMB & CIMB Islamic
• RHB & RHB Islamic
• Affin Bank
• Ambank & Ambank Islamic
• Pos Malaysia
Foto Kredit: Amanah Saham Nasional Berhad
4. Cara Menambah Pelaburan
Seperti anda yang mempunyai akaun pelaburan ASB, ia boleh ditambah dari semasa ke semasa. Ia boleh dilakukan secara online mahupun secara manual dengan berurusan di kaunter ASNB atau ejen rasminya.
Selain itu, anda juga boleh membuat potongan gaji bagi memastikan tabungan anak anda lebih terjamin. Had maksimum akaun ADAM50 adalah 50,000 unit.
Foto Kredit: Amanah Saham Nasional Berhad
5. Bolehkah Tabungan Ini Dikeluarkan / Ditukarkan Kepada Bentuk Tunai?
RM200 unit insentif dan semua serta sebarang pengagihan tambahan yang diperolehi dari unit ini hanya boleh dikeluarkan selepas usia anak mencapai 18 tahun.
Tetapi, sebarang pelaburan yang ditambah sendiri oleh ibu bapa atau penjaga ke dalam ADAM50 boleh dikeluarkan pada bila-bila masa oleh penjaga berdaftar akaun tersebut.
Selepas usia 18 tahun, status akaun akan berubah menjadi Akaun Dewasa dan segala unit insentif beserta pengagihan pendapatan boleh dikeluarkan seperti biasa.
Foto Kredit: Amanah Saham Nasional Berhad
Jangan Lepaskan Peluang
Sudah tentu ini merupakan berita baik bagi bakal ibu bapa yang bakal menimang cahaya mata pada tahun 2018 dah seterusnya.
Jadi, jangan lepaskan peluang untuk memohon insentif istimewa ini. Tak rugi apa-apa pun, untung lagi adalah!
Untuk mendapatkan maklumat lebih lanjut, sila layari www.asnb.com.my/v3_/asnbv2_5faq.php#adam50


Selepas KL, Kini Putrajaya Pula Tawar Peluang Berniaga Kecil-Kecilan Buat Orang Ramai!

Beberapa hari lepas, Dewan Bandaraya Kuala Lumpur (DBKL) kini memberi kebenaran kepada warga kota untuk membuka gerai atau perniagaan secara kecil-kecilan di mana-mana kawasan yang sesuai di sekitar bandar raya, mulai Ahad ini. Pengumuman dari Menteri Wilayah Persekutuan, Tan Sri Annuar Musa turut berkata, bagaimanapun peniaga perlu memohon lesen perniagaan sementara yang sah selama enam bulan di laman web DBKL yang ditawarkan secara percuma.
GILIRAN PUTRAJAYA JADI WILAYAH ‘BEBAS BERNIAGA’

Terbaharu, penduduk di sekitar Putrajaya yang terkesan dengan impak COVID-19 boleh menarik nafas lega apabila mereka diberi peluang untuk berniaga kecil-kecilan demi menampung kos sara hidup selepas ini.
Perbadanan Putrajaya (PPj) melalui satu kenyataan memaklumkan, keputusan itu selaras dengan pengumuman Menteri Wilayah Persekutuan, Tan Sri Annuar Musa mengenai Wilayah Persekutuan Zon Bebas Berniaga pada kelmarin.

“PPj dengan ini membuka permohonan kepada penduduk Putrajaya khasnya yang terkesan dengan pandemik COVID-19 untuk memulakan perniagaan kecil-kecilan dengan mengisi Borang Permohonan Penjaja Kecil Sementara 6 Bulan (PKS6B). Perniagaan boleh dimulakan bermula 15 Nov ini sebaik sahaja mendapat surat kelulusan PPj bagi tempoh masa enam bulan berkaitan (Nov 2020 hingga April 2021),” kata kenyataan tersebut hari ini.

Sehubungan itu, borang permohonan tersebut boleh dimuat turun melalui pautan INI.

Buat anda yang berminat, permohonan lengkap boleh dihantar kepada Bahagian Komersial, Pembangunan Perniagaan dan Pelesenan, Blok B, Aras 5, Jabatan Perkhidmatan Bandar, Kompleks Perbadanan Putrajaya Persiaran Perdana, Presint 3, 62675, Wilayah Persekutuan Putrajaya atau melalui [email protected] Sebarang pertanyaan boleh disalurkan melalui talian 03-8887 7657 / 7265 / 7215 / 7231.
Apa yang kita akan dapat lihat mulai Ahad 15 Nov ini, Kuala Lumpur dan Putrajaya akan menjadi ‘wilayah bebas berniaga’ dan sesiapa yang ingin berniaga tidak kira sepenuh masa atau separuh masa boleh memilih tempat yang sesuai, misalnya depan rumah atau di tepi jalan kawasan perumahan.
*Selamat berniaga semua!
Sumber: Perbadanan Putrajaya


Nak Bercuti Ke Pakistan? Ini Cara Mohon Visa Pelancong Secara Online

CARA MEMOHON VISA PELANCONG KE PAKISTAN
Pakistan merupakan salah satu destinasi pilihan orang ramai untuk bercuti bersama keluarga atau rakan-rakan. Keindahan alam semulajadi di sana sememangnya sangat memukau.

Bagi anda yang baru pertama kali mahu ke Pakistan tanpa menggunakan ejen pelancongan, ini merupakan cara untuk memohon visa pelancong secara online. Ikuti step-by-step di bawah yang dikongsi oleh pengguna Facebook Sharifah Norsukhairin.
Baca juga: Ini Cara Nak Masuk Thailand Guna Border Pass, Tak Rumit!

NAK BERCUTI KE PASKITAN? INI CARA MOHON VISA PELANCONG

1. Tiada lagi permohonan secara manual di Pesuruhjaya Tinggi Pakistan ke Malaysia di Jalan Ampang. Saya sudah ke sana sendiri pada bulan Mac 2022 untuk bertanyakan tentang visa dan persoalan lain. Mereka hanya akan memproses permohonan melalui portal sahaja: Klik di sini
2. Seeloknya mohon 2 minggu sebelum penerbangan. Kelulusan diberikan dalam masa sehari dua sahaja jika tiada sebarang masalah terhadap permohonan tersebut. Tarikh visa bermula pada hari ia diluluskan, jadi, rugi la pula kalau mohon awal-awal tapi tarikh penerbangan lambat lagi.
3. Harga: USD 8.18 (RM40) untuk seorang untuk 3 bulan visa. Payment method: Credit/debit card sahaja.

4. Satu login account boleh digunakan untuk memohon lebih daripada satu visa. Jadi, tak perlu daftar akaun banyak-banyak untuk travel companion yang lain.
5. Dokumen sokongan yang perlu dimuatnaik:
– Gambar berukuran passport berlatarbelakangkan warna putih. Saya ambik gambar sendiri pakai handphone saja, crop ikut dimension/aspect ratio yang betul, dan resize bagi kecil sikit mengikut had KB dan pixels yang dibenarkan supaya boleh upload. Guideline untuk gambar boleh download sendiri di portal.

– Letter of Invitation (LOI) atau Confirmed Hotel Booking. Disebabkan trip saya ni DIY dan tak pakai mana-mana local tour agent, jadi saya hanya upload hotel booking confirmation sahaja.
*Saya sewa motosikal daripada kawannya di Gilgit – Karakoram Bikers, kemudian saya explore sendiri mana nak pergi, lebih kurang 600 km dalam masa yang agak terhad.
– Passport.
Semua dokumen adalah yang wajib dimuatnaik, tapi saya tambah juga dokumen yang tak wajib: itinerary dan tiket penerbangan supaya permohonan lebih kukuh.

6. Masa isi online, pilih yang berikut (kalau pilih selain yang ni, kemungkinan akan perlu beri dokumen sokongan tambahan atau ditemuduga terlebih dahulu)

Visa Category: Tourist/Visit
Visa Sub Category: Individual (less than 3 months)
Visa Entry Type: Single Entry
Application Type: Entry

Settle dan selamat melancong ke Pakistan!
Sumber: Facebook Sharifah Norsukhairin


16 Cara Memuaskan Diri Sendiri Tanpa Pasangan Atau Kawan

Maaf, ini bukan lucah. Ramai yang akan fikir negatif bila berkata tentang ‘puas‘. Jangan sempitkan fikiran, ‘puas‘ itu ada banyak cara. Maksudnya, untuk memuaskan diri sendiri, kita tidak semestinya perlukan orang lain untuk menggembirakan kita.
Contohnya, bila gembira, saya raikan dengan makan makanan kegemaran saya iaitu coklat.
Bila tertekan, saya akan mencari makanan yang dapat kurangkan stress saya, iaitu coklat.
Bila saya berjaya menyiapkan artikel sebelum tempoh deadline, tempat pertama saya tuju adalah dapur untuk mencari makanan.

Foto Kredit: gg2.net
Memang saya suka meraikan apa sahaja suasana dengan makan. Bagi saya , itu cara saya memberi reward untuk diri sendiri.

Pasti ada juga di luar sana sama seperti saya, bukan?

Bagi saya, tidak salah memberi reward pada diri sendiri , namun sesekali kita perlu memberi cabaran pada diri dengan membuat sesuatu yang berlainan. Bila ada variasi, baru ada umpphhh dalam kehidupan.
Cara memuaskan diri sendiri
Jom, tengok apa yang boleh kita beri reward pada diri sendiri.
1. Beli dan baca buku “Top Seller”
Banyakkan membaca buku & menimba ilmu
Kalau tak suka membaca, bawa-bawa kepada minat membaca. Tak rugi kalau addicted dengan membaca. Ia sebenarnya merangsang minda kita, bagaikan dari satu ‘movie‘.
2. Manjakan badan dengan urutan/spa. Jika berani boleh juga berbekam.
Sesekali, manjakan diri sendiri. Barulah rasa dihargai. Kalau tiada orang mahu hargai diri kita, kita hargai diri kita sendiri.
3. Beli pakaian baru
Tak perlu yang mahal-mahal. Asalkan cantik dan sepadan, itu sudah memadai.
4. Keluar bersama kawan-kawan
Ok, ini exception. Keluar sendiri-sendiri pun boleh. Cuma, kalau pergi minum sambil huha-huha dengan kawan sekepala memang best. Stress pun hilang. Boleh duduk berjam-jam dengan segelas air teh.
5. Potong rambut mengikut gaya yang belum pernah dibuat lagi
Ada berani? Cuma jangan pula sampai botak licin!
6. Cuba resipi baru
Foto Kredit: wallpaperscraft.com
Kunjungi blog blogger popular seperti azlitamasamanis.com dan Mat Gebu. Jika selalu sangat masak masakan kampung, apa kata cuba western food.
Kalau mahu kompilasi dan variasi, juga boleh kunjungi myresipi.com dan kongsiresepi.com
7. Window shopping
Mula-mula, window shopping dulu. Kalau dah berkenan, baru sambar.
8. Tambah aksesori gajet seperti handphone/tablet
Kalau bosan dengan cover lama, tukarlah cover baru.
9. Serikan rumah dengan bunga segar
Ini terapi yang sangat berkesan. Seronok bila tengok pokok yang kita tanam membesar. Bila ada bunga, tentu rumah pun wangi.
Seperkara lagi, bukan bunga sahaja, tanam sayur pun boleh juga.
10. Pergi bercuti
Foto Kredit: higherdensity.wordpress.com
Kalau berani, bolehlah backpacking sorang-sorang. Ramai orang kata, backpacking lagi best dari guna travel agent. Ini juga tak perlu jauh-jauh. Bak kata Tourism Malaysia, “Dekat Je”
11. Daftar diri untuk kursus kemahiran
Tidak semestinya yang dalam kelas yang formal. Cuba kursus kulinari atau fotografi.
12. Bertanya khabar kawan-kawan lama yang lama tidak bertemu
Cuba scroll contacts Whatsapp. Selalu kita nampak nama dia dalam group, tapi tak pernah tegur. Apa kata beranikan diri PM dia. Kita tengok apa yang akan jadi.
13. Buat manicure/pedicure
Sesuai untuk perempuan yang mahu sentiasa kelihatan cantik luar dalam.
14. Luangkan masa bersama ibu bapa
Sejuk hati!
Tengok muka mak pun dapat pahala tau! Cuma harus diingat, kita juga kena tahu cara menghargai ibu-bapa selagi mana mereka masih hidup.
15. Cari hobi baru
Seronok bila tengok orang ada hobi kan? Hujung minggu, mesti dia busy. Apa kata kali ini, kita join dia pula.
16. Tengok wayang/karaoke
Siapa kata sorang-sorang tak boleh? Tebalkan sahaja muka. Bukannya ada orang nampak pun!
Boring juga kalau asyik raikan dengan makan. Kadang-kadang sampai tak tahu nak makan apa. Sekurangnya dengan mencuba salah satu daripada 16 cara ini juga dapat dijadikan reward pada diri sendiri kerana berani keluar dari comfort zone.
Bagaimana dengan anda? Apakah cara anda memujuk, memuaskan, menghargai dan menyayangi diri sendiri?
Kongsikan dengan saya di ruangan komen.